title: M7 (Valko-Venäjä)

text: Huom. Joissain tulkinnoissa valtatie M7 katsotaan tarkoittavan vain valtatieosuutta valtatieltä M6 Liettuan vastaisen rajan Kamennyi Log -raja-asemalle. Tässä artikkelissa on noudatettu Valko-Venäjän karttakeskuksen Belkartografian maantiekarttakirjan merkintöjä, joissa valtateillä M6 ja M7 on yhteinen osuus Minskin kehätieltä alkaen. Myös esimerkiksi Karttakeskuksen Baltia-maantiekartta näyttää M7-valtatien jatkuvan M6-liittymästä Minskin kehätietä kohden.


Office of Scientific Research and Development (OSRD) oli Yhdysvaltain valtion virasto, jonka tehtävänä oli hallinoida armeijan tarpeisiin tehtyä tieteellistä tutkimusta toisen maailmansodan aikana. Se perustettiin vuonna 1941 korvaamaan National Defense Research Committeen ja se lakkautettiin vasta sodan jälkeen vuonna 1947.


title: Office of Scientific Research and Development

text: OSRD:n edeltäjä NDRC oli ollut toiminnassa noin vuoden, kun sen johtaja Vannevar Bush esitteli presidentti Franklin D. Rooseveltille viraston saavutuksia. NDRC ei kuitenkaan onnistunut täysin vastaamaan Yhdysvaltain sotavalmisteluiden tarpeeseen, erityisesti tutkimuksesta valmistukseen johtava kehitystyö, joka oli jätetty maavoimien ja laivaston hoidettavaksi, hidasteli pahoin. Virasto tarvitsi tavan, jolla se pystyisi viemään projektinsa pidemmälle. Lisäksi sotilaslääketieteellinen tutkimus tarvitsi paremman organisaation. Näiden tavoitteiden pohjalta Roosevelt hyväksyi Bushin suosituksesta NDRC:n uudelleenorganisoinnin toukokuussa 1941. OSRD perustettiin 28. kesäkuuta ja sen johtajaksi nimettiin Bush, joka oli vastuussa suoraan presidentille.


text: NDRC sulautettiin OSRD:iin, ja se muodosti uuden viraston keskeisimmän toimintaosaston. NDRC oli saanut rahansa presidentin hätävarannosta, mutta OSRD:n talous oli vakaammalla pohjalla, sillä se sai rahoituksensa suoraan kongressilta. NDRC:n puheenjohtajaksi nimettiin James Bryant Conant. OSRD:n yhteyteen perustettiin myös uusi Committee on Medical Research (CMR).


text: OSRD:n siviilihallintohenkilöstöön kuului vuoden 1941 loppuun mennessä 130 henkilöä, ja niistä 66 olivat joko kansallisen tiedeakatemian tai tutkimusneuvoston jäseniä. Organisaatio toimi sodan aikana niin hyvin, että siviilihallintohenkilöstö pysyi samana koko viraston toiminta-ajan, vain maavoimien ja laivaston edustajat vaihtuivat.


text: NDRC:n hallintorakenne vaikutti vielä OSRD:ssä alkuaikoina. NDRC oli jaettu viideen osastoon. OSRD hajotettiin useampaan osastoon joulukuussa 1942, ja se oli ainoa suuri virastoon tehty muutos. OSRD:n alaisuuteen tuli 19 osastoa, 2 paneelia ja 3 komiteaa, joiden puheenjohtajille annettiin laajat valtuudet suunnitelmien toteuttamiseksi.


text: Sodan loppuun mennessä OSRD oli käyttänyt 450 miljoonaa dollaria Yhdysvaltain ja liittouneiden sotajoukkojen varustamiseen voimaakkammilla ja tarkemmilla aseilla. Viraston koko henkilökunta oli yli 1 400 henkeä.


text: Kun liittouneiden voitto Euroopassa näytti jo varmalta vuoden 1944 lopussa, OSRD:n johtaja Bush käänsi katseensa tulevaisuuteen. Hän halusi lakkauttaa OSRD:n sodan jälkeen ja uskoi, että Yhdysvallat tarvisi pysyvän tuen tutkimukselle sodan jälkeen. Marraskuussa Roosevelt pyysi Bushia valmistamaan raportin siitä, miten OSRD:stä saatuja kokemuksia voitaisiin hyödyntää rauhanajan tutkimusorganisaatiossa. Bush esitteli presidentti Harry S. Trumanille tutkimuksensa "Science: The Endless Frontier" heinäkuussa 1945. Osittain tämän pohjalta perustettiin Kansallinen tiedesäätiö vuonna 1950.


text: Varhaiskeväällä 1945, kun Euroopan sota oli jo loppumassa, Bush ja Conant alkoivat suunnitella viraston sulkemisen esivaiheena kaikkien tutkimussopimusten, jotka olivat tärkeitä sodassa Japania vastaan, siirtämistä asevoimille. OSRD jatkaisi joidenkin tärkeiden tutkimusten suorittamista, kunnes asevoimat, Public Health Service tai joku muu valtion virasto ottaisi tutkimuksen vastuulleen. Lähes 90 prosenttia OSRD:n tutkimuksesta lakkautettaisiin.


text: Maavoimat ja laivasto eivät pitäneet Bushin suunnitelmista lakkauttaa OSRD nopeasti. Ne halusivat, että OSRD toimisi täydellä voimallaan, kunnes Tyynenmeren sota olisi ohi. Sotatoimet Tyynellämerelle saattaisi jatkua vuoteen 1946. Osaltaan asevoimien upseerien harmistuminen johtui väärinkäsitystä, sillä osa upseereista luuli Bushin haluavan lakkauttaa OSRD:n heti Euroopan sodan jälkeen. Toukokuussa 1945 Bush alkoi lakkauttaa OSRD:n toimintoja. Jatkossa uusi projekti voitiin aloittaa, jos se olisi mahdollista saada valmiiksi vuodessa tai jos asevoimat lupaisi ottaa sen hallintaansa kesäkuun 1946 jälkeen.


text: Sodan jälkeen Trumanin neuvonantaja John W. Snyder nimitti OSRD:n enää avuastavaksi virastoksi. Virallisesti se lakkautettiin 20. tammikuuta 1947.


title: Smirnov (sukunimi)

text: Smirnov tai Smirnoff (), naisilla Smirnova (Смирно́ва) on yleinen venäläinen sukunimi. Se perustuu henkilönimeen "Smirnoi" (Смирно́й), jonka merkitys on ’rauhallinen, tasainen’. Nimi voi viitata seuraaviin henkilöihin:


title: Smirnov (sukunimi)

text: Smirnov, Smirnoff


title: Smirnov (sukunimi)

text: Smirnova


title: Île aux Grues

text: Île aux Grues (suomeksi ’kurkisaari’) on pysyvästi asuttu saari Saint Lawrencen estuaarissa Québecissä. Se kuuluu samannimiseen saaristoon, joka sijaitsee Montmagnyn kunnan edustalla, noin 60 kilometriä Québecin kaupungista koilliseen. Sen yhdistää vieressä sijaitsevaan Île aux Oiesin saareen kannas, joka jää nousuveden aikana kokonaan veden alle. Yksinään Île aux Grues on 7 kilometriä pitkä ja 2 kilometriä leveä, mutta yhdessä naapurisaarensa kanssa se muodostaa maa-alueen, jonka pituus on 10 kilometriä ja leveys enimmillään 4 kilometriä.


title: Île aux Grues

text: Île aux Gruesin ranta-alueilla on laajoja heinikoita, joiden ansiosta karjatalous on ollut historiallisesti sen tärkein elinkeino. Vielä nykyäänkin saarella on kymmenen maatilaa, jotka työllistävät yli kaksisataa ihmistä. Metsästyskauden aikana saarella vierailee myös paljon matkailijoita.


title: Île aux Grues

text: Vuonna 1646 Île aux Grues myönnettiin osana Rivière-du-Sudin läänitystä Charles Huault de Montmagnylle, ja 25 vuotta myöhemmin se siirtyi Pierre Bécart de Granvillen omistukseen. Saaren ensimmäiset asukkaat erehtyivät pitämään saarella eläviä amerikanharmaahaikaroita kurkina () ja nimi jäi elämään.


title: San Luisin maakunta

text: San Luisin maakunta () on Argentiinan keskiosassa sijaitseva maakunta. Se on pinta-alaltaan 76 748 neliökilometriä ja sen asukasluku oli vuonna 2010 yhteensä 431 588. San Luisin naapurimaakuntia ovat pohjoisesta myötäpäivään lueteltuna La Rioja, Córdoba, La Pampa, Mendoza ja San Juan. Maakunnan pääkaupunki on noin 200 000 asukkaan San Luis (2010).


title: Maria Sander

text: Maria Sander o.s. Domagala (30. lokakuuta 1924 Dinslaken – 21. tammikuuta 1999 Niederwahn) oli saksalainen yleisurheilija, jonka päälaji oli 100 metrin juoksu.


title: Maria Sander

text: Hän urheili Saksan liittotasavallan joukkueessa Helsingin olympiakisoissa 1952 4 × 100 metrin viestissä, jossa hän voitti hopeaa joukkuetovereinaan Ursula Knab, Helga Klein ja Margarete Petersen. Samoissa kisoissa hän juoksi myös 80 metrin aidat, saavuttaen siinäkin pronssimitalin. 100 metrin juoksussa hän selvisi myös loppukilpailuun sijoittuen lopulta viidenneksi.


title: Maria Sander

text: Euroopan-mestaruuskilpailuissa 1954 hän saavutti hopeaa sekä viestissä että viisiottelussa.


title: San Juanin maakunta (Argentiina)

text: San Juanin maakunta () on Argentiinan länsiosassa Chilen rajalla sijaitseva maakunta. Se on pinta-alaltaan 89 651 neliökilometriä ja sen asukasluku oli vuonna 2010 yhteensä 680 427. San Juanin naapurimaakuntia ovat pohjoisesta myötäpäivään lueteltuna La Rioja, San Luis ja Mendoza. Maakunnan pääkaupunki on noin 112 000 asukkaan San Juan (2010).


title: Burning in the Skies

text: Burning in the Skies on Linkin Parkin neljännen studioalbumin, "A Thousand Suns" kolmas single, joka julkaistiin 21. maaliskuuta 2011. Musiikkivideon kappaleeseen on ohjannut Joe Hahn.


title: Burning in the Skies

text: "Burning in the Skies" yhdessä viiden muun kappaleen kanssa "A Thousand Suns" -albumilta ovat ladattavissa "Linkin Park Track Pack" -pakettina -videopeliin. Paketti julkaistiin 19. lokakuuta 2010.


title: Burning in the Skies

text:
CD-single:
Digitaalinen single:
UK CD-single (promo):


title: Guo Jingjing

text: Guo Jingjing (, s. 15. lokakuuta 1981 Baoding) on kiinalainen entinen uimahyppääjä. Guo voitti urheilu-urallaan kuusi olympiamitalia, joista neljä kultaisia. Guo voitti myös kymmenen maailmanmestaruutta ja yhden MM-hopean, neljä Aasian kisojen mestaruutta sekä universiadeista kuusi kulta- ja kaksi hopeamitalia.


title: Guo Jingjing

text: Guo ilmoitti lopettavansa urheilu-uransa tammikuussa 2011. Hän on seurustellut Hongkongin olympiakomitean puheenjohtajan pojan kanssa.


title: Neuquénin maakunta

text: Neuquénin maakunta () on Argentiinan länsiosassa Chilen rajalla sijaitseva maakunta. Se on pinta-alaltaan 94 078 neliökilometriä ja sen asukasluku oli vuonna 2010 yhteensä 550 344. Maakunnan pääkaupunki on noin 220 000 asukkaan Neuquén (2010).


title: Luettelo Suomen kovakuoriaislajeista

text: Tämä on luettelo Suomessa tavatuista kovakuoriaisista.


title: Geogebra

text: Geogebra on vuorovaikutteinen matematiikkaohjelmisto opetuskäyttöä varten. Ohjelmalla voi opiskella perusmatematiikkaa luomalla ja tutkimalla itse tai tutkimalla Geogebralla luotuja vuorovaikutteisia nettisivuja. Geogebra on tehty Java-ohjelmistolla ja se on käännetty lukuisille kielille, myös suomeksi. Geogebralla funktioiden piirtäminen käy helposti ja havainnollistaminen on helppoa. Alkuperäisessä Geogebrassa ei ollut 3D-ominaisuutta, mutta uusimpiin versioihin sellainen on saatu.


title: Steve Robertson

text: Steve Robertson (s. 4. heinäkuuta 1964 Hackney) on entinen brittiläinen moottoriurheilija. Hänet tunnetaan yleisimmin Kimi Räikkösen pitkäaikaisena managerina. Hän toimii muun muassa myös Jenson Buttonin ja Felipe Nasrin managerina. Hänen isänsä David Robertson oli myös manageri.


title: Steve Robertson

text: Robertson kilpaili kolme vuotta Britannian F3-sarjassa parhaana tuloksenaan kolmas tila vuodelta 1990. Vuonna 1992 hän kilpaili International Formula 3000 sarjassa huonolla menestyksellä. Vuonna 1993 Robertson voitti Indy Lights Vuoden Tulokas palkinnon. Seuraavana vuonna hän voitti Indy Lights sarjan mestaruuden seitsemällä voitollaan. Robertson on David Empringhamin lisäksi ainoa Indy Lights sarjan mestari, joka ei kilpaillut Champ Car sarjassa. Vuonna 1996 Robertson kilpaili British Touring Car Championship sarjassa huonolla menestyksellä. Heti kauden avauskilpailussa hän pyörähti radalla ja kolaroi tiimikaverinsa Paul Radischin kanssa.


title: Steve Robertson

text: Lopetettuaan urheilu-uransa Robertson ryhtyi yhdessä isänsä Dave Robertsonin kanssa manageroimaan nuoria kuljettajalupauksia. Saatuaan Jenson Buttonin mukaan F1-sarjaan he ryhtyivät nuoren Kimi Räikkösen manageriksi. Heidän ansiostaan Räikkönen siirtyi suoraan Formula Renault sarjasta F1-sarjaan Sauberin kilpakuljettajaksi. Robertsonin managerointiuran huippuhetkiin kuuluu Räikkösen mestaruus vuodelta 2007.


title: Steve Robertson

text: Vuonna 2004 Robertson perusti yhdessä Räikkösen kanssa tallin F3-sarjaan nimellä Räikkönen-Robertson Racing. Tallin kuljettaja Mike Conway voitti kuljettajien mestaruuden vuonna 2006. Vuonna 2010 Robertson ja Räikkönen myivät tallin Anthony Hieattille, joka nimesi tallin Double R Racingiksi.


title: Chainsaw

text: Chainsaw on puolalainen heavy metal -yhtye, joka perustettiin vuonna 1997 Bydgoszczissa, Puolassa. Yhtye oli toiminnassa vuoteen 2010 saakka, minkä jälkeen se jatkoi toimintaansa uudelleen vuonna 2012.Entiset jäsenet


title: Chainsaw

text: Studioalbumit


title: Chainsaw

text: Kokoelma-albumit


title: Chainsaw

text: Demot


title: Juanfernándezinkolibrit

text: Juanfernándezinkolibrit ("Sephanoides") on kolibrien heimoon kuuluva lintusuku. Sukuun kuuluu kaksi Etelä-Amerikassa elävää lajia.


title: Enkelikolibrit

text: Enkelikolibrit ("Heliangelus") on kolibrien heimoon kuuluva lintusuku. Sukuun kuuluu yhdeksän neotrooppisella alueella elävää lajia.


title: Acoustic Strings Quartet

text: Acoustic Strings Quartet on puolalaisen heavy metal -yhtye Chainsawin neljäs studioalbumi, joka on julkaistu vuonna 2008.


title: Sukkakolibrit

text: Sukkakolibrit ("Eriocnemis") on kolibrien heimoon kuuluva lintusuku. Sukuun kuuluu yksitoista Etelä-Amerikassa elävää lajia.


title: Katalonian tasavaltalainen vasemmisto

text: Katalonian tasavaltalainen vasemmisto () (ERC) on katalonialainen kansallismielinen vasemmistopuolue, joka on perustettu vuonna 1931. Puolue ajaa Katalonian itsenäisyyttä. Nykyinen puheenjohtaja on Oriol Junqueras (2011−). Edellinen puheenjohtaja oli Joan Puigcercós (2008−2011). Puolueella on edustus Katalonian parlamentin lisäksi Espanjan parlamentissa ja senaatissa sekä Euroopan parlamentissa.


title: Nokikolibrit

text: Nokikolibrit ("Haplophaedia") on kolibrien heimoon kuuluva lintusuku. Sukuun kuuluu kolme neotrooppisella alueella elävää lajia.


title: Electric Wizards

text: Electric Wizards on Chainsaw’n esikoisalbumi, joka julkaistiin omakustanteena vuonna 2002. Vuonna 2004 albumi julkaistiin uudelleen levymerkillä Metal Mind Records.


title: Laahuskolibrit

text: Laahuskolibrit ("Lesbia") on kolibrien heimoon kuuluva lintusuku. Sukuun kuuluu kaksi Etelä-Amerikassa elävää lajia.


title: Helsinki Poetry Connection

text: Helsinki Poetry Connection on runoilija Harri Hertellin vuonna 2008 perustama lavarunoustapahtumia järjestävä kollektiivi, joka edistää kotimaisen sanataiteen asemaa sekä Suomessa että kansainvälisesti. Helsinki Poetry Connection pyrkii nostamaan esille uusia lahjakkaita tekstintekijöitä runouden, spoken wordin ja rap-lyriikan parista. Kollektiivin pohjalta rekisteröitiin samanniminen yhdistys vuonna 2012.


title: Helsinki Poetry Connection

text: Yhteisön näkyvin toimintamuoto ovat klubi-illat, joissa yhdistyvät runous, rap ja musiikki. Merkittävin näistä klubeista on Helsingissä järjestetty Poetry Jam, joka toteutetaan 4-6 kertaa vuodessa. Tuntemattomia kirjoittajia kannustetaan HPC:n tapahtumissa esiintymään open mic -osuuksien aikana, jolloin yleisö saa esittää omia tekstejään. Useat yhteisön aktiivijäsenet ovat löytyneet open mic -osuuksien kautta. Helsinki Poetry Connection järjestää pääkaupunkiseudulla säännöllisesti kolmea runoklubia, Poetry Jamia Kalliossa, Kiiski Open Mic -klubia Töölössä ja kesällä ulkoilmaklubi HPC Goes Puistoa eri puolilla kaupunkia. Helsinki Poetry Jam -klubisarjaa yhteisö järjestää yhteistyössä Nuoren Voiman Liiton kanssa.


title: Helsinki Poetry Connection

text: Esiintymisten lisäksi yhteisö järjestää runon esittämisen työpajoja nuorille sekä aikuisille. Työpajatoiminnan lisäksi yhteisö on tarjonnut alaa opiskeleville valokuvaajille, graafikoille, äänisuunnittelijoille ja videoalan tekijöille mahdollisuuden saada työkokemusta. HPC:n aktiivit äänittivät vuoden 2009 aikana Helsinki Poetry Jam -kokoelmalevyn suomalaista sanataidetta.


title: Helsinki Poetry Connection

text: Max Simberg ohjasi talvella 2010 Helsinki Poetry Connection -kollektiivin toiminnasta dokumenttielokuvan Vapauta sana, jossa esiintyvät Harri Hertell, ja Matinpoika. Video on nähtävissä muun muassa Youtube-palvelun kautta. Runokollektiivi sai samana vuonna huomiota myös Huomenta Suomen lähetyksessä, jossa esiteltiin lavarunoutta.


title: Helsinki Poetry Connection

text: Helsinki Poetry Connection julkaisi vuonna 2013 lavarunoutta esittelevän antologian, Lava-antologian, jonka julkaisijana toimi Poesia-kustantamo ja jonka toimittivat Helsinki Poetry Connectionin aktiivit Aura Nurmi, Juho Nieminen ja Kasper Salonen. Samana vuonna Nihil Interit palkitsi yhteisön työstä lavarunouden ja runoklubitoiminnan edistäjänä Vuoden runousteko -palkinnolla.


title: Helsinki Poetry Connection

text: Vuonna 2016 kollektiivi alkoi julkaista lavarunousvideoita Poetry Cam -projektissa, jota suunnitteli ja johti Lasse Hauerwaas. Projekti sai kahtena peräkkäisenä vuonna tukea Koneen Säätiöltä. Yhdistys on blogissaan toteuttanut kahdesti myös Runojoulukalenterin, jonka 24 luukussa julkaistaan päivittäin uusi runo. Kalenterin runot on kerätty leikkimielisessä kilpailussa. Keväällä 2017 Savukeidas Kustannus julkaisi Harri Hertellin toimittaman teoksen Lavaruno-opas, jossa on mukana useita kollektiivin kirjoittajia.


title: Helsinki Poetry Connection

text: Muita näkyviä kollektiivin jäseniä ovat mm. kaksinkertainen Runopuulaakin Suomen mestari Juho Kuusi, runoileva spårakuski Jarkko Jokinen, Kiiski Open Mic -klubia tuottanut ja juontanut Roope Hattu, runoilija Outi-Illuusia Lilja, runoilija Kati Neuvonen, Tuukka Terho, Hanna Rentola, Elsa Tölli, Jenni Hurmerinta sekä Roosa Tiensuu.


title: Nysäkolibrit

text: Nysäkolibrit ("Ramphomicron") on kolibrien heimoon kuuluva lintusuku. Sukuun kuuluu kaksi Etelä-Amerikassa elävää lajia.


title: Neljän keikka

text: Neljän keikka on lasten -ja nuortenkirjailija Thomas Brezinan kirjoittama kirjasarja. Sarjan päähenkilöt Axel Klingmeier, Lieselotte (Lilo) Schroll, Paula Monowitsch ja Dominik Kascha ovat perustaneet salapoliisijengin, jonka seikkailuja kirjoissa seurataan. Heidän ensimmäinen mottonsa on: Meidän jengi ei periksi anna! Toinen motto on: Missä vaan, milloin vaan, aina suoraan asiaan! Brezina on Neljän keikka -sarjan lisäksi kirjoittanut myös Seitsemän tassua ja Penny -sarjan.


title: Neljän keikka

text: Axel Klingmeier on yksi sarjan neljästä lapsesta. Hän on 13-vuotias poika, joka on horoskoopiltaan kauris. Axelin kaverit kutsuvat häntä nimellä Hernekallo, Kääpiö, Pätkä tai Luumu. Axelia on aiemmin kiusattu koulussa hänen lyhyytensä tähden, mutta nykyään hän on luokkansa paras urheilija, minkä vuoksi kiusaaminen on loppunut. Axel ei osaa valita lempiruokaansa: hänelle käy kaikki.


title: Neljän keikka

text: Lieselotte Schroll on 13-vuotias tyttö, jota muut kutsuvat Liloksi tai Älypääksi. Hän on Neljän keikka -jengin jäsenistä älykkäin, vaikka muut jäsenet ovat toki fiksuja. Lilo tietää kaikki salapoliisiniksit, sillä hän lukee paljon dekkareita ja opettelee niistä ammattilaisten temppuja. Lilolla on kaksi vaaleaa palmikkoa, joista hän on hyvin ylpeä. Hän harrastaa vuorikiipeilyä ja laskettelua, ja hän on horoskoopiltaan rapu. Lilo rakastaa kiinalaista ruokaa, ja hän osaa syödä puikoilla.


title: Neljän keikka

text: Paula Monowitsch on yhdeksänvuotias tyttö, joka haluaa, että häntä kutsutaan Popiksi, sillä hän ei pidä oikeasta nimestään. Paula ei syö lihaa ollenkaan, joten hänen lempiruokiaan ovat hedelmäsalaatti ja meloni. Paulalla on pienoiseläintarha, jonne kerääntyy koko ajan lisää eläimiä. Eläintarhaan kuuluu jo mm. kolme kissaa, kaksi koiraa, rottia, kultakaloja, joulupadasta pelastettu karppi, papukaija ja kani. Paula on horoskoopiltaan kalat.


title: Neljän keikka

text: Dominik Kascha on kymmenvuotias poika, jota kutsutaan lempinimellä Hamletin isä. Dominik harrastaa lukemista, ja hän muistaa melkein kaikki lukemansa kirjat, mistä on hyötyä Neljän keikka -jengille. Dominikin isä ja äiti ovat molemmat näyttelijöitä, ja Dominik onkin esiintynyt usein yleisön ja kameran edessä. Sen vuoksi hän saattaa puhua toisinaan hiukan monimutkaisesti, mikä käy välillä hänen ystäviensä hermoille. Dominikin lempiruoka on spagetti, ja hän on horoskoopiltaan vaaka.


title: Metallipyrstökolibrit

text: Metallipyrstökolibrit ("Metallura") on kolibrien heimoon kuuluva lintusuku. Sukuun kuuluu yhdeksän Etelä-Amerikassa elävää lajia.


title: Pujokolibrit

text: Pujokolibrit ("Chalcostigma") on kolibrien heimoon kuuluva lintusuku. Sukuun kuuluu viisi Etelä-Amerikassa elävää lajia.


title: Najib Mikati

text: Najib Azmi Mikati (s. 24. marraskuuta 1955) oli Libanonin pääministeri 2011-2014. Hän oli 1998–2004 kolmen hallituksen julkisten töiden ja liikenneministeri. Huhti–heinäkuussa 2005 hän oli väliaikaishallituksen pääministeri. Pääministeri Saad Haririn hallitus väistyi tammikuussa 2011 ja Mikati muodosti uuden hallituksen 13. kesäkuuta 2011. Siinä enemmistönä on Hizbollah liittolaisineen.


title: Najib Mikati

text: Mikati on opiskellut American University of Beirutilla, Inseadilla ja Harvardin yliopistossa.


title: Najib Mikati

text: Najib Mikati on yksityisen M1 Groupin perustajia. Hän oli perustamassa veljensä Tahan kanssa 1982 INVESTCOMia, joka toi kännykkäverkot uusille markkinoille Sudaniin, Liberiaan ja Jemeniin, ja yhdistyi eteläafrikkalaisen MTN Groupin kanssa, kun sen osakkeet noteerattiin Lontoon ja Dubain pörsseissä. Hän tienasi kaupasta 5,5 miljardia Yhdysvaltain dollaria.


title: Najib Mikati

text:
Mikati johtaa Harakat Majd -puoluetta, jolla on Libanonin parlamentissa kaksi paikkaa.
Häntä pidetään maltillisesti Syyrian-mieleisenä. Mikati on uskonnoltaan sunni Libanonin vallanjakosopimuksen mukaisesti. Häntä tukevat kuitenkin šiialaiset, kuten Hizbollah. Tämän vuoksi jotkut sunnikansanedustajat pitävät Mikatin nousua pääministeriksi Hizbollahin vallankaappauksena ja nimittävät Mikatia petturiksi. Häntä vastustettiin mielenosoituksissa ja katumellakoissa.


title: Najib Mikati

text: Yhdysvaltain ulkoministeri Hillary Clinton on varoittanut, että Hizbollahin dominoima hallitus haittaisi Yhdysvaltain ja Libanonin suhteita.


title: Najib Mikati

text: Vuonna 2013 Mikatin hallitus ei päässyt sopuun lähestyvistä vaaleista. Niitä lykättiin marraskuuhun 2014. Tammam Salam kutsuttiin perustamaan uusi koalitiohallitus. Hallituskruusi kesti helmikuuhun 2014.


title: John Lewis

text: John Lewis on brittiläinen tavarataloketju, johon kuuluu yhteensä 32 tavarataloa Englannissa, Skotlannissa ja Walesissa. Ketjun omistaa John Lewis Partnership, johon kuuluu myös mm. Waitrose-päivittäistavarakauppojen ketju.


title: John Lewis

text: Ensimmäinen John Lewis -tavaratalo avattiin vuonna 1864 Lontoon Oxford Streetillä.


title: Augusts Kirhenšteins

text: Augusts Kirhenšteins (18. syyskuuta 1872 Mazsalaca - 3. lokakuuta 1963 Riika) oli latvialainen poliitikko ja tiedemies. Hänen johtamansa nukkehallitus pyysi Latvian liittämistä Neuvostoliittoon kesällä 1940.


title: Augusts Kirhenšteins

text:
Kirhenštein oli mikrobiologi ja toimi myös professorina Riian yliopistossa. Kun neuvostoliittolaiset olivat orkestroimassa vallankaappausta Latviassa kesällä 1940,
hänen nimensä oli tullut esiin suurlähetystössä pidetyssä ideariihessä. Kirhenšteins johti Latvia- Neuvostoliitto ystävyysseuraa. Hänen veljensä oli ollut punaupseeri, joka oli teloitettu Neuvostoliitossa vuonna 1938..


title: Augusts Kirhenšteins

text: Professorin herätti öinen puhelu Neuvostoliiton suurlähetystöstä ja hän ilmoitti suostuvansa hallituksen johtoon, ""jos Ulmaniskin on samaa mieltä"". Uusi hallitus kokoontui ensimmäistä kertaa 21. kesäkuuta 1940. Suomen lähettilääseen Edvard Paliniin Kirhenšteins teki epäedullisen vaikutelman: “"Vanha väsynyt epävarma ukkeli, jolta puuttuu itseluottamusta, varmuutta ja omaa tahtoa ja asiantuntemusta."”.


title: Augusts Kirhenšteins

text: Kirhenšteins vakuutteli, että Latvia pysyy itsenäisenä valtiona. Samaa vakuutteli myös Neuvostoliiton lähetystö. Kirhenšteinsin johtama hallitus määräsi heinäkuulle uudet vaalit, mikä oli hyvä propaganda-ase Ulmaniksen vuodesta 1934 jatkuneen yksinvallan jälkeen. Vaalilakeja kuitenkin rikottiin ja tulos oli etukäteen päätetty.


title: Augusts Kirhenšteins

text: Uusi parlamentti, "Kansan Saeima", julisti Latviaan neuvostovallan 21. heinäkuuta 1940. Neuvostoliiton korkein neuvosto hyväksyi Latvian neuvostokansojen perheen jäseneksi 5. elokuuta 1940. Kirhenšteins toimi uuden neuvostotasavallan puhemiehistön puhemiehenä eli presidenttinä vuoteen 1952.


title: Maciej Koczorowski

text: Matt Koczorowski (s. 15. huhtikuuta 1979 Bydgoszcz, Puola) on puolalainen vokalisti, joka tunnetaan parhaiten yhtyeen Chainsaw keulahahmona. Koczorowski on tehnyt yhteistyötä mm. yhtyeiden Faust, Sirsaw, Butelka, Sibyline, Miecz Wikinga ja Doctrine-X kanssa.


title: Maciej Koczorowski

text: Chainsaw


title: Maciej Koczorowski

text: Muut


title: Jarosław Gajczuk-Zawadzki

text: Jarosław Gajczuk-Zawadzki (s. 17. toukokuuta 1979, Bydgoszcz, Puola) on puolalainen muusikko, joka tunnetaan parhaiten heavy metal -yhtye Chainsawin kitaristina.


title: Jarosław Gajczuk-Zawadzki

text: Chainsaw


title: Malmi (hiekkakenttä)

text: Malmi on vanhahtava nimitys sotaväen harjoituskentälle tai aukealle paikalle kylän tai kaupungin laidalla. Esimerkkinä Paraisten malmi, Kampin malmi, Savonlinnan malmi, Mikkelin malmi. Myös varsinkin kirkonkellon metallia nimitetään malmiksi.


title: Arkadiusz Rygielski

text: Arkadiusz Rygielski (s. 19. elokuuta 1978 Bydgoszcz, Puola) on puolalainen muusikko, joka toimi heavy metal -yhtye Chainsawin kitaristina.


title: Arkadiusz Rygielski

text: Chainsaw


title: Sebastian Górski

text: Sebastian Górski (s. 17. toukokuuta 1976, Bydgoszcz, Puola) on puolalainen muusikko, joka oli heavy metal -yhtye Chainsawin rumpali.


title: Sebastian Górski

text: Chainsaw


title: Sebastian Górski

text: Muut


title: Marek Jerchewicz

text: Marek Jerchewicz (s. 5. kesäkuuta 1976 Bydgoszcz, Puola) on puolalainen muusikko, joka tunnetaan työstään heavy metal -yhtye Chainsawin basistina.


title: Marek Jerchewicz

text: Chainsaw


title: Marek Jerchewicz

text: Muut


title: Saint-Siméon (Capitale-Nationale)

text: Saint-Siméon on vajaan 1 400 asukkaan kunta Québecin provinssiin kuuluvalla Charlevoix’n alueella. Se sijaitsee Saint Lawrencen estuaarin pohjoisrannalla ja Québeciin johtavan maantien varrella, noin 40 kilometriä La Malbaien kunnasta koilliseen. Saint-Siméonin pinta-ala on runsaat 280 neliökilometriä, ja sen maisemaa hallitsevat pohjoisessa lukemattomat pienet järvet ja etelässä Noirejoki sekä Taillisvuori. Kesällä sieltä on säännöllinen lauttayhteys Saint Lawrencen etelärannalla sijaitsevaan Rivière-du-Loupin kaupunkiin. Kunnan suurin työllistäjä on metsäteollisuus, ja siellä sijaitsee Les Palissadesin metsäntutkimuskeskus.


title: Saint-Siméon (Capitale-Nationale)

text: Saint-Siméon on saanut nimensä Pyhältä Simonilta, joka oli yksi Jeesuksen kahdestatoista opetuslapsesta. Kunnan historia juontaa juurensa vuoteen 1869, jolloin Saint-Siméonin maaseurakunta irrotettiin itsenäiseksi Saint-Fidèle-de-Mont-Murrayn seurakunnasta. Kymmenen vuoden kuluttua kylä sai oman postitoimiston. Vuonna 1911 keskuskylä ja maaseurakunta erotettiin toisistaan 90 vuoden ajaksi, kunnes ne vuonna 2001 yhdistettiin nykyiseksi Saint-Siméonin kunnaksi.


title: Metal Works 1997–2002

text: Metal Works 1997–2002 on puolalaisen heavy metal -yhtye Chainsawin kokoelma-albumi, joka on julkaistu omakustanteena vuonna 2002. Albumi sisältää yhtyeen "Frogs"-demon sekä studio- ja livekappaleita.


title: Michael Mageau

text: Michael Renault Mageau on toinen niistä kahdesta henkilöstä, jotka selvisivät hengissä San Franciscossa vaikuttaneen sarjamurhaaja Zodiac Killerin suorittamista aseellisista hyökkäyksistä. Useita luoteja vartaloonsa saanut Mageau pystyi jälkeenpäin antamaan tuntomerkkejä ampujasta, mutta havainnot eivät riittäneet tappajan löytymiseen.


title: Michael Mageau

text: Keskiyöllä 4. heinäkuuta 1969 19-vuotias Mageau ja häntä kolme vuotta vanhempi Darlene Ferrin olivat pysäyttäneet auton Blue Rock Springs Parkin parkkipaikalle Vallejon kaupungin laitamilla Kaliforniassa. Muutaman metrin päähän heidän autostaan seisahtui toinen auto, mahdollisesti Ford Mustang tai Chevrolet Corvair. Autosta astui mies, jota Ferrin ja Mageau luulivat poliisiksi. He nousivat autostaan. Tulija asteli heidän luokseen ja avasi varoittamatta tulen. Ammuttuaan viidesti mies poistui, mutta Mageaun valitus sai hänet palaamaan ja ampumaan uudelleen puolustuskyvyttömiä uhrejaan.


title: Michael Mageau

text: Tajuissaan pysytellyt Mageau onnistui laittamaan auton vilkkuvalot päälle, ja hälyttämään apua. Poliisin saapuminen ei ehtinyt pelastaa Ferriniä, joka menehtyi matkalla sairaalaan. Teosta epäiltiin aluksi hänen aviomiestään Deania, jolla kuitenkin oli alibi. Myös Ferrinin aikaisempaa aviomiestä kuulusteltiin, mutta hänet todettiin syyttömäksi.


title: Michael Mageau

text: Myöhemmin tappaja lähetti kolmelle eri sanomalehdelle tietoja murhista ja kertoi yksityiskohtia, jotka vain murhaaja saattoi tietää. Zodiacin nimellä tunnettuna hän jatkoi mahdollisesti jo vuonna 1963 alkaneita veritöitään, ja lisäsi kirjeenvaihtoaan lehdistön kanssa antamalla outoja johtolankoja ja koodeja, joita ei pystytty selvittämään.


title: Michael Mageau

text: Heinäkuussa 1992 Mageau tunnisti ampujan Arthur Leigh Alleniksi, jonka kuvaa Vallejon poliisi sattui näyttämään hänelle. Poliisi halusi tietää, miksi Mageau ei ollut tunnistanut Allenia 20 vuotta aiemmin, jolloin mies oli ollut pidätettynä pääepäiltynä Zodiaciksi. Mageau väitti, ettei hänelle ollut koskaan näytetty ainuttakaan epäillyn kuvaa. Jos tämä pitää paikkansa, kyseessä on yksi pahimmista Yhdysvaltain rikoshistorian kömmähdyksistä nykyaikana. Asia ei ratkennut koskaan, sillä Allen kuoli elokuussa 1992.


title: Michael Mageau

text: Vuonna 2002 tehtyjen DNA-testien tulokset osoittivat Allenin olleen todennäköisesti syytön Zodiac-murhiin.


title: The Journey into the Heart of Darkness

text: The Journey into the Heart of Darkness on Chainsaw’n toinen studioalbumi, joka julkaistiin 15. helmikuuta 2005.


title: Nolan Kasper

text: Nolan Kasper (s. 27. maaliskuuta 1989 Morristown, New Jersey) on yhdysvaltalainen alppihiihtäjä.


title: Nolan Kasper

text: Kasperin ensimmäinen kilpailu alppihiihdon maailmancupissa oli Levin pujottelussa 15. marraskuuta 2009. Ensimmäisen pistesijansa hän saavutti seuraavassa maailmancupin kisassaan Kitzbühelin pujottelussa tammikuussa 2010 oltuaan 27:s. Kasper on sijoittunut maailmancupissa parhaimmillaan toiseksi Kranjska Goran pujottelussa kaudella 2010–2011. Hän hävisi kisan voittajalle Mario Mattille vain 0,09 sekuntia.


title: Nolan Kasper

text: Nuorten MM-kisoissa vuonna 2009 Kasper sai pujottelussa pronssia. Hän on sijoittunut pujottelussa 24:nneksi Vancouverin olympialaisissa 2010, 15:nneksi Garmisch-Partenkirchenin MM-kilpailuissa 2011 ja 13:nneksi Sotšin olympialaisissa 2014.


title: Juan José Campanella

text: Juan José Campanella (s. 19. heinäkuuta 1959 Buenos Aires, Argentiina) on argentiinalainen elokuvaohjaaja.


title: Juan José Campanella

text: Campanella ryhtyi opiskelemaan teknisiä aloja, mutta keskeytti opintonsa 1980 opiskeltuaan yliopistossa neljä vuotta. Hän totesi myöhemmin, että päätökseen vaikutti ratkaisevasti elokuvan "All That Jazz" näkeminen juuri sinä päivänä kun hänen oli tarkoitus aloittaa viides lukuvuosi. Hänen esikoisohjauksensa oli lyhytelokuva "Prioridad nacional" (1979). Campanella lähti opiskelemaan Yhdysvaltoihin Tisch School of the Arts -kouluun. Neljän vuoden kuluttua, 1984, hän ohjasi toisen elokuvansa, "Victoria 392", joka on ensimmäinen viidestä yhteistyöelokuvasta näyttelijäystävä Eduardo Blancon kanssa, ja samalla ensimmäinen yhteistyöelokuva käsikirjoittaja Fernando Castetsin kanssa, jonka kanssa hän sekä ohjasi että käsikirjoitti elokuvan.


title: Juan José Campanella

text: Valmistuttuaan elokuvakoulusta Campanella ohjasi Yhdysvalloissa kaksi elokuvaa: "The Boy Who Cried Bitch", 1991, ja "Himolla on hintansa", 1997.


title: Juan José Campanella

text: Campanella ryhtyi jälleen 1999 yhteistyössä Castetsin kanssa käsikirjoittamaan elokuvaa "El mismo amor, la misma lluvia" (1999), jossa pääosia näyttelivät näyttelijäystävät Ricardo Darín (joka oli tututunut Campanellaan 15 vuotta aiemmin ulkomailla) ja Eduardo Blanco. Sama kaava toistui vielä kahdessa elokuvassa, "Morsiamen poika", 2001 (ehdokkaana parhaan vieraskielisen elokuvan Oscar-palkinnon saajaksi 2002) ja "Luna de Avellaneda", 2004, joissa käsikirjoittajina olivat Campanella ja Castests ja Darín ja Blanco pää- ja sivuosassa. Darín oli jälleen pääosassa Campanellan jännityselokuvassa "Katseeseen kätketty" (2009), joka oli Campanellan neljäs pitkä elokuva ja joka sai parhaan vieraskielisen elokuvan Oscar-palkinnon 2010.


title: Juan José Campanella

text: Sittemmin Campanella on omistautunut lähinnä tekemään televisiosarjoja yhdysvaltalaiselle yleisölle (muun muassa "House", "", "" ja "30 Rock"). Hän on ollut Espanjan kansalainen vuodesta 2006.


title: Matti Laurila (vanhempi)

text: Matti Erkki Laurila (19. joulukuuta 1865 Lapua – 16. maaliskuuta 1918 Länkipohja, Jämsä) oli suomalainen suojeluskuntalainen, joka komensi Suomen sisällissodassa valkoisten puolella vapaaehtoisista koottua Lapuan suojeluskuntaa toimien komppanianpäällikkönä. Länkipohjan taistelussa kaatunut Laurila ja hänen kaksi poikaansa Ilmari (1897–1918) ja Matti Laurila (1895–1983) saavuttivat lapualaisten keskuudessa kuolemattoman maineen.


title: Matti Laurila (vanhempi)

text: Laurilan vanhemmat olivat Iisakki Saarenpää-Laurila ja Sanna Liisa Laurila. Hän toimi Suomen kaartissa jefreitterinä vuosina 1884–1886 ja sitten Laihian reservikomppanian harjoitusaliupseerina. Hän yleni vanhan sotaväen aikana vääpeliksi. Sotilasuransa jälkeen hän oli Kauhavalla poliisikonstaapelina 1890–1906, Härmässä sahanhoitajana 1906–1910 ja Lapuan sähköyhtiön isännöitsijänä vuodesta 1910.


title: Matti Laurila (vanhempi)

text: Vuonna 1917 Laurilasta tuli Lapuan ensimmäisen suojeluskunnan eli ns. palokunnan päällikkö ja hieman myöhemmin Etelä-Pohjanmaan suojeluskuntien keskusesikunnan jäsen. Suomen sisällissodan puhjettua hän osallistui mm. Lapuan ja Seinäjoen venäläisten varuskuntien aseistariisumiseen, minkä jälkeen Lapuan suojeluskunta eteni Vilppulan Lylyyn saakka ja asettui sitten Vilppulan rintamalle. Laurila ylennettiin helmikuussa 1918 vänrikiksi ja maaliskuussa luutnantiksi. Hän osallistui 3. maaliskuuta 1918 Eräjärven taisteluun ja 16. maaliskuuta Länkipohjan taisteluun, jossa hän sai surmansa. Hän oli juuri saanut tiedon toisen komppanian päällikkönä toimineen poikansa Ilmari Laurilan kaatumisesta, kun eversti Karl Fredrik Wilkman määräsi hänet yrittämään vielä kerran hyökkäystä. Molempien Lauriloiden kuolema tunnin sisällä lamautti Lapuan suojeluskuntalaiset, mutta reservistä etulinjaan siirretty Vaasan krenatööripataljoona onnistui kääntämään taistelun valkoisten voitoksi.


title: Matti Laurila (vanhempi)

text: Matti ja Ilmari Laurilan kaatuminen Länkipohjan taistelussa muodostui Etelä-Pohjanmaan valkoisten keskuudessa suoranaiseksi legendaksi. Laurilan perheeseen viitattiin muun muassa ”Vilppulan urhojen muistolle” -laulun sanoissa. Valkoisten välittömästi taistelun jälkeen toteuttaman vankien joukkoteloituksen eli Länkipohjan verilöylyn on sanottu olleen lapualaisten kosto Lauriloiden kuolemasta.


title: Matti Laurila (vanhempi)

text: Laurilan puoliso vuodesta 1887 oli Anna Liisa Mukari (k. 1929). Heidän toisesta pojastaan, jääkäri Matti Laurilasta tuli talvi- ja jatkosodan eversti ja rykmentinkomentaja.


title: Olli Rajala

text: Olli Rajala (s. 28. marraskuuta 1937) on entinen suomalainen jalkapalloilija ja jääkiekkoilija.


title: Olli Rajala

text: Rajala edusti jalkapallourallaan Tampereen Pallo-Veikkoja 1958–1961 ja Tampereen Palloilijoita 1962–1964, joista kaksi ensimmäistä mestaruussarjassa. Kaikkiaan Rajala pelasi 42 pääsarjatason ottelua, joissa hän teki kahdeksan maalia.


title: Olli Rajala

text: Rajala pelasi Suomen maajoukkueessa vuosina 1957–1963 yhteensä kolme maaottelua, joissa hän teki yhden maalin.


title: Olli Rajala

text: Jääkiekossa Rajala pelasi 18 pääsarjaottelua kaudella 1962–1963 Tampereen Pallo-Veikkojen riveissä tehden 7 maalia ja 3 syöttöä.


title: Taktisuus

text: Taktisuus on polymeerin ominaisuus, joka määrittyy polymeerin stereoisomeerien jakauman perusteella. Polymeerit voidaan jakaa isotaktisiin, syndiotaktisiin ja ataktisiin polymeereihin.


title: Taktisuus

text: Isotaktisen polymeerin toistuvilla osilla on sama konfiguraatio.


title: Taktisuus

text: Syndiotaktisen polymeerin konfiguraatio on peräkkäisillä osilla vastakkainen.


title: Taktisuus

text: Ataktisen polymeerin osien konfiguraatio on satunnainen.


title: Taktisuus

text: Taktisuudella voi olla hyvin suuri merkitys polymeerin muotoon. Esimerkiksi isotaktinen polypropyleeni on kiteinen, kun taas ataktinen polypropyleeni on amorfinen eikä jaa samoja teollisuudessa tarvittavia mekaanisia muovien muovaamiseen vaadittuja ominaisuuksia kuin isotaktinen muotonsa.


title: Timo Rantala

text: Timo Rantala (s. 30. toukokuuta 1941) on suomalainen jalkapalloilija, jääkiekkoilija, jääpalloilija ja kaukalopalloilija.


title: Timo Rantala

text: Laitahyökkääjänä pelannut Rantala edusti urallaan Helsingin Ponnistusta suomensarjassa 1958–1962 ja Lahden Reipasta mestaruussarjassa 1963–1964. Hän voitti Reippaassa Suomen mestaruuden 1963. Kaikkiaan Rantala pelasi 24 pääsarjatason ottelua, joissa hän teki kolme maalia. Suomensarjassa hän viimeisteli viidessä kaudessa 37 maalia. Rantala pelasi Suomen maajoukkueessa yhden maaottelun 1963.


title: Timo Rantala

text: Jääkiekossa hyökkääjänä pelannut Rantala edusti urallaan Helsingin Ponnistusta, HIFK:ta ja Lahden Reipasta 1959–1968 ja pelasi 111 SM-sarjaottelua tehden niissä 102 pistettä (59 maalia ja 43 syöttöä). Jäähyjä hänelle kertyi 42 minuuttia. Suomen Cup -mestaruuden Rantala saavutti Reippaan joukkueessa 1968. Rantala pelasi jääkiekossa 11 A-maaottelua, 2 B- ja 6 nuorten maaottelua.


title: Timo Rantala

text: Jääpallossa Rantala edusti HIFK:ta, Lahden Reipasta ja Botnia-69:ää SM-sarjassa hän pelasi 1967–1986 ja saavutti mestaruuden HIFK:ssa 1978. Jääpallossa Rantala edusti Suomea yhdessä B-maaottelussa.


title: Timo Rantala

text: Kaukalopallossa Rantala saavutti HIFK:ssa neljä Suomen mestaruutta 1977–1980.


title: Timo Rantala

text: Rantala on saavuttanut myös 1961 sotilaskolmiottelussa Puolustusvoimien mestaruuden Uudenmaan Jääkäripataljoonan joukkueessa ja henkilökohtaisessa kilpailussa kolmannen sijan.


title: Painonnosto kesäolympialaisissa 1952 – miesten 67,5 kg

text: Helsingin olympiakisojen painonnoston sarjaan 67,5 kg osallistui 24 urheilijaa edustaen 22 kansallisuutta. Kilpailu käytiin 26. heinäkuuta. Yhdysvaltain Tommy Kono ratkaisi kilpailun tempaisemalla maailmanennätyksen 117,5 kg. Yhteistulos 362,5 kg oli olympiaennätys.


title: Bernd Eichinger

text: Bernd Eichinger (11. huhtikuuta 1949 Neuburg an der Donau, Baijeri, Saksa – 24. tammikuuta 2011 Los Angeles, Kalifornia, Yhdysvallat) oli elokuvatuottaja ja -ohjaaja.


title: Bernd Eichinger

text: Eichingerin tuottamia elokuvia ovat "Baader Meinhof Komplex", "Elementarteilchen", "Perikato", "Ruusun nimi", "Parfyymi" ja "Päättymätön tarina".


title: Bernd Eichinger

text: Eichinger oli jonkin aikaa Constantin Filmin toimitusjohtaja ja hallituksen puheenjohtaja.


title: Bernd Eichinger

text: Eichinger kuoli 24. tammikuuta 2011 sydäninfarktiin kotonaan Los Angelesissa.


title: Pasi Rasimus

text: Pasi Rasimus (s. 6. maaliskuuta 1962 Helsinki) on suomalainen jalkapallovalmentaja ja entinen jalkapalloilija. Seuratasolla hän valmensi viimeksi Käpylän Palloa kaudella 2011.


title: Pasi Rasimus

text: Keskikentällä pelannut Rasimus edusti urallaan Helsingin Jalkapalloklubia, Turun Palloseuraa, Finnairin Palloilijoita ja norjalaista Lillestrømiä. Hän voitti HJK:ssa Suomen mestaruuden 1981, 1987 ja 1988 sekä Suomen Cupin 1981. Kaikkiaan Rasimus pelasi 14 kauden aikana 281 pääsarjatason ottelua, joissa hän teki 40 maalia. Suomen maajoukkueessa Rasimus pelasi vuosina 1983–1986 yhteensä 11 maaottelua, joissa hän teki yhden maalin.


title: Pasi Rasimus

text: Pelaajauran jälkeen Rasimus aloitti Finnairin Palloilijoiden kakkosvalmentajana 1995 ja nousi seuran päävalmentajaksi kesällä 1996, kun Keijo Voutilainen sai potkut. Hän valmensi seuraa elokuuhun 1997 asti. FinnPan jälkeen Rasimus on toiminut Malmin Palloseuran ja Klubi 04:n päävalmentajana sekä nuorisomaajoukkueiden valmennusryhmissä.


title: Leopoldo Torre Nilsson

text: Leopoldo Torre Nilsson (1924-1978) oli argentiinalainen elokuvaohjaaja. Hän sai vaikutteita italialaisesta neorealismista, ja tutki yläluokan rappiota elokuvillaan. Hänen varhaistuotantoonsa kuuluva Enkelin talo "La casa del ángel" (1957) menestyi maailmanlaajuisesti. Vuonna 1973 Nilssonin elokuva "Los siete locos" sai hopeisen karhun Berliinin elokuvajuhlilla.


title: Leopoldo Torre Nilsson

text: Leopoldo Torre Nilssonin isä oli elokuvaohjaaja, ja hän aloitti isänsä assistenttina viisitoistavuotiaana. Hänen maineensa perustuu alkuvuosien elokuviin, mutta hän jatkoi työskentelyä 1970-luvulle asti kiristyvästä sensuurista huolimatta. vain hänen viimeinen elokuvansa "Piedra libre" (1976) kiellettiin.


title: Pekingin metro

text: Pekingin metro on metrojärjestelmä Pekingissä, Kiinassa. Ensimmäinen linja avattiin vuonna 1971, nykyään linjoja on 14 ja asemia 172. Linjojen yhteispituus on 336 kilometriä. Pekingin metro on manner-Kiinan vanhin sekä toiseksi pisin ja käytetyin Shanghain metron jälkeen.


title: Pekingin metro

text: Metrojärjestelmä laajeni viidellä linjalla 30. joulukuuta 2010, kun linjat 15, Changping, Fangshan, Yizhuang ja Daxing avattiin. Kiinan hallituksen talouden elvyttämispaketti on vauhdittanut metron laajennusta.


title: Nurkkaan ajettu Jumala?

text: Nurkkaan ajettu Jumala? on Juha Pihkalan ja Esko Valtaojan vuonna 2004 julkaistu yhdeksänosainen kirjeenvaihto tieteen ja uskonnon välisestä suhteesta.


title: Nurkkaan ajettu Jumala?

text: Kirja valittiin vuoden kristilliseksi kirjaksi vuonna 2004, kuten myös jatkoteos Tiedän uskovani, uskon tietäväni vuonna 2010.


title: M8 (Valko-Venäjä)

text: Valtatie M8 (, ) on pohjois-etelä-suuntainen, Valko-Venäjän itäosissa kulkeva valtatie.


title: M8 (Valko-Venäjä)

text: M8 alkaa Venäjän Pihkovan alueelta Nevelin kautta saapuvan M20-valtatien jatkona Valko-Venäjän Jezerištše -raja-asemalla. Sieltä 2-kaistaisena alkava valtatie M8 jatkaa etelään. Enimmän osan matkaa valtatie on 4-kaistainen. Suurimmat reitin varrelle osuvat kaupungit (Vitsebsk, Orša, Mahiljou ja Homel) sivuutetaan kehätiemäisesti. Valtatie päättyy raja-asema Novaja Gutaan Ukrainan Tšernihivin alueen rajalla.


title: M8 (Valko-Venäjä)

text: Valtatie M8 muodostaa osan runsaat 2 500 kilometriä pitkää eurooppatie E95:tä , joka alkaa Pietarista ja johtaa etelään Valko-Venäjän ja Ukrainan läpi, Mustanmeren yli ja päättyy Turkin keskiosiin.


title: M8 (Valko-Venäjä)

text: Tärkeimmät risteykset :


title: Norman Pritchard

text: Norman Pritchard (myöhemmin Norman Trevor; 23. heinäkuuta 1877 Kalkutta, Intia – 30. lokakuuta 1929 Norwalk, Kalifornia, Yhdysvallat) oli vuoden 1900 olympialaisissa kilpaillut juoksija, joka voitti hopeaa 200 metrin juoksussa ajalla 22,8 ja 200 metrin aitajuoksussa.


title: Norman Pritchard

text: Pritchard on siinä mielessä ”kiistanalainen” olympiaurheilija, että häntä ovat väittäneet omakseen sekä Britannia että Intia. Brittiläinen olympiahistorioitsija Ian Buchanan toteaa Pritchardin olleen vanhaa siirtomaasukua ja vaikka hän syntyi Intiassa, hän oli puhtaasti brittiläinen. Intian olympiakomitean historioitsija Gulun Hesekiel puolestaan perustaa näkemyksensä siihen, että Pritchard syntyi Intiassa ja asui siellä useita vuosia. Pritchard muutti Englantiin kesällä 1900, ja hänet valittiin jäseneksi Lontoo AC:n kesäkuussa, minkä jälkeen hän kilpaili AAA:n kilpailuissa. Britannian joukkue olympiakisoihin 1900 valittiin AAA:n tulosten perusteella, ja Pritchardin toinen sija (voittaja Alvin Kraenzlein) 120 jaardin aidoissa riitti hänelle olympiakisavalintaan. Buchanan huomauttaa, että Pariisin ohjelmassa luetellaan hänet AAA:n joukkueen jäseneksi, ja että New York Times kirjoittaa hänestä englantilaisena. Pritchard oli vahva pikajuoksija ja aitajuoksija ja voitti Bengalin mestaruuden 100 jaardilla seitsemänä vuonna peräkkäin 1894–1900. Hän oli Bengalin mestari myös 440 jaardilla ja 120 jaardin aidoissa, joka tukee Intian vaatimusta. Hän oli myös aikoinaan Intian FA:n sihteeri. Myöhemmin hän muutti Yhdysvaltoihin ottaen nimen Norman Trevor. Hän ryhtyi näyttelijäksi mykkäelokuviin esiintyen yhdessä Ronald Colmanin kanssa 27 elokuvassa MGM:llä. Pritchard kuoli rahattomana oletettavasti krooniseen aivosairauteen.


title: Norman Pritchard

text: Henkilökohtaisia ennätyksiä: 100 m: 10.9 (1899) 200 m: 22.6e (1900), 110 m aidat: 15.4 (1899), 200 m aidat: 26.2 (1900).


title: Norman Pritchard

text: Elokuvia: "Beau Geste" (1926), "... ja naiset rakastavat heitä" ("Dancing Mothers") (1926) ja "Tonight at Twelve" (1929).


title: Eragon (täsmennyssivu)

text: Eragon voi tarkoittaa:


title: Tropiikkivarpuspöllö

text: Tropiikkivarpuspöllö ("Glaucidium tephronotum") on pöllöihin kuuluva lintu, jonka esiintymisaluetta Afrikassa ovat Kamerun, Keski-Afrikan tasavalta, Kongon tasavalta, Kongon demokraattinen tasavalta, Norsunluurannikko, Päiväntasaajan Guinea, Gabon, Ghana, Kenia, Liberia, Ruanda, Sierra Leone ja Uganda.


title: Tropiikkivarpuspöllö

text: Sen elinpiiriä ovat subtrooppiset ja trooppiset kosteat alavat ja vuoristometsät, kosteat pensastoalueet ja hyvin ylävät pensastoalueet. Se painaa keskimäärin 87,4 grammaa.


title: Tropiikkivarpuspöllö

text: Sillä on neljä alalajia:


title: Jesuiittojen guaranilähetysasemat

text: Jesuiittojen guaranilähetysasemat olivat lähetysasemia, joita jesuiitat perustivat Argentiinaan ja Brasiliaan 1600-luvulla katekisoidakseen guarani-intiaaneja ja suojellakseen heitä espanjalaisilta ja portugalilaisilta orjakauppiailta.


title: Jesuiittojen guaranilähetysasemat

text: Viiden aseman rauntiot ovat nykyisin Unescon maailmanperintöluettelossa: São Miguel das Missões Brasiliassa ja San Ignacio Mini, Santa Ana, Nuestra Señora de Loreto ja Santa Maria Mayor Argentiinassa.


title: Jesuiittojen guaranilähetysasemat

text: Vuonna 1768, jolloin jesuiitat karkotettiin maasta, oli 32 lähetysasemaa asutettuna.


title: Anna Jablonskaja

text: Anna Jablonskaja () oik. Hanna Hryhorivna Mašutina () (20. heinäkuuta 1981 Odessa, Ukraina – 24. tammikuuta 2011 Moskova, Venäjä) oli ukrainalainen näytelmäkirjailija ja runoilija. Hän kuoli Domodedovon lentokentän pommi-iskussa 2011.


title: Anna Jablonskaja

text: Blogissaan 21. joulukuuta 2010 Jablonskaja kirjoitti "Мне кажется у меня осталось очень мало времени" ("Minulla on luultavasti vain vähän aikaa jäljellä").


title: Anna Jablonskaja

text: Anna Jablonskaja julkaisi toistakymmentä näytelmää. Monia niistä on esitetty Venäjällä, etenkin Pietarissa. Jablonskaja on vuodesta 2004 saanut useita palkintoja monien kirjallisuustapahtumien yhteydessä. Hän kirjoitti myös lyyrisiä runoja. Moskovan Meierhold-keskuksen johtajan Pavel Rudnevin mukaan häntä pidettiin yhtenä nuoren polven suurimmista lahjakkuuksista, ja hän oli Uusi draama -kulttuurisuuntauksen henkinen johtaja.


title: Anna Jablonskaja

text: Jablonskaja tuli Moskovaan lentokoneella Odessasta puoli tuntia ennen räjähdystä. Hän oli menossa Isskustvo kino -lehden tilaisuuteen, jossa hänelle oli tarkoitus myöntää lehden perustama palkinto.


title: KNM Stord

text: KNM Stord (viirinumero G26) oli Norjan laivastossa toisessa maailmansodassa palvellut Britannian Kuninkaalliselta laivastolta lainattu S-luokan hävittäjä.


title: KNM Stord

text: Alus tilattiin 9. tammikuuta 1940 J. Samuel White and Companyltä Cowesista osana 5. hätälaivueen hankintaa. Köli laskettiin 25. helmikuuta 1942 ,ja alus laskettiin vesille 3. huhtikuuta 1943 nimellä "HMS Success". Ennen aluksen valmistumista 3. syyskuuta se lainattiin 26. elokuuta Norjan laivastolle, joka nimesi sen "KNM Stordiksi".


title: KNM Stord

text: "Stord" määrättiin 3. syyskuuta 1943 Kotilaivaston 23. hävittäjälaivueeseen. Lokakuun alus oli koulutettavana Scapa Flow'ssa, minkä jälkeen se liittyi laivueeseensa. Alus suojasi 2. marraskuuta Britannian kuninkaallisen laivaston "HMS Onslowin", "HMS Venuksen", Kanadan laivaston "HMCS Haidan", Yhdysvaltain laivaston "USS Cappsin" ja "USS Hobsonin" kanssa taistelulaiva "HMS Ansonia", lentotukialus "HMS Formidablea" ja risteilijä "HMS Jamaicaa", jotka olivat Kuolan niemimaalta palaavan saattueen RA54 kaukosuojausosastona. Suojaustehtävästä vapauduttuaan "Stord" palasi 8. marraskuuta laivueeseensa.


title: KNM Stord

text: Alus liittyi 23. marraskuuta "HMS Saumarezin", "HMS Hardyn", "HMS Savagen", "HMS Scorpionin", "HMS Scourgen", "Venuksen" ja "HMS Vigilantin" kanssa saattueeseen JW58B, josta se erosi 3. joulukuuta samojen alusten kanssa saavuttuaan Arkangeliin. Osasto aloitti paluumatkan Kotilaivastoon.


title: KNM Stord

text: Alus suojasi 7. joulukuuta "HMS Zealousin", "HMS Zambesin", "Vigilantin", "Savagen", "HMS Serapiksen", "HMCS Algonquinin", "HMCS Siouxin" kanssa lentotukialus "HMS Implacablea", saattuetukialuksia "HMS Trumpeteria" ja "HMS Premieriä", risteilijä "HMS Diademiä" iskettäessä Norjan rannikkomerenkulkua vastaan operaatio Urbanessa. Se suojasi 13. joulukuuta "Savagen", "Saumarezin" ja "Scorpionin" kanssa taistelulaiva "HMS Duke of Yorkia" ja risteilijä "Jamaicaa", jotka olivat Venäjälle matkaavien saattueiden JW55A ja JW55B sekä sieltä palaavan saattueen RA55A kaukosuojausosastona. "Stord" saapui 16. joulukuuta Kuolan niemimaalle "Duke of Yorkin" kanssa.


title: KNM Stord

text: Alus lähti 18. joulukuuta paluumatkalle suojaten edelleen "Duke of Yorkia". Alus otti 26. joulukuuta osaa Barentsin meren taisteluun, jonka kuluessa se laukaisi yhdessä "Savagen", "Saumarezin" ja "Scorpionin" kanssa torpedonsa kohti Saksan laivaston taisteluristeilijää "Scharnhorstia". Hävittäjät vetäytyivät laukaisun jälkeen kauemmas voimakkaassa tykkitulessa. Seuraavana päivänä alus viipyi edelleen Kuolan alueella "Duke of Yorkin" suojana "Scharnhorstin" upottua. Alus saapui 31. joulukuuta osaston mukana Scapa Flow'hun.


title: KNM Stord

text: "Stord" suojasivat 16. tammikuuta 1944 "Savagen" kanssa saattueen JW5A matkaa Islantiin, mistä alus jatkoi 21. tammikuuta saattueen mukana Kuolan niemimaalle. Saattue joutui 25. tammikuuta sukellusveneryhmä Werewolfin kaksi päiväisen hyökkäyksen kohteeksi. Alus saapui 28. tammikuuta saattueen mukana Kuolaan, jossa se erkani suojanneiden hävittäjien mukana täydentääkseen perässä kulkeneen saattueen JW56B suojaa. Alus erkani saattueesta sen saavuttua Kuolaan 1. helmikuuta.


title: KNM Stord

text: Alus liittyi 6. helmikuuta Britteinsaarille lähtevään saattueeseen RA56 yhdessä "HMS Inconstantin", "HMS Mahrattan", "HMS Milnen", "HMS Meteorin", "HMS Musketeerin", "Scourgen" ja "HMCS Huronin" kanssa. Saattue ei kohdannut matkan aikana vihollista ja "Stord" erkani 9. helmikuuta suojueen mukana saattueesta jo ennen Loch Eween saapumista.


title: KNM Stord

text: Alus liittyi 29. maaliskuuta saattueeseen JW59 matkalle Kuolaan. Saattue joutui seuraavana päivänä sukellusveneryhmien Thor, Blitz ja Hammer hyökkäyksen kohteeksi ja taistelut jatkuivat kolmen seuraavan päivän ajan. Saattuetukialusten "HMS Trackerin" ja "HMS Activityn" lentokoneet saivat lopulta sukellusveneet karkoitettua saattueen luota ja taisteluissa upotettiin kaikkiaan neljä sukellusvenettä. "Stord" erkani 4. huhtikuuta saattueesta saavuttuaan Kuolaan.


title: KNM Stord

text: Alus liittyi 7. huhtikuuta palaavaan saattueeseen RA58, josta se erkani 13. huhtikuuta ennen Loch Eween saapumista. Alus määrättiin toukokuussa 23. hävittäjälaivueen mukana tukemaan Normandian maihinnousua osana Force S:ää. "Stordille" ja "Scorpionille" määrättiin tulituen maalialueeksi Ouistreham.


title: KNM Stord

text: Alus siirtyi kesäkuun alussa Clydeen, josta se saattoi 3. kesäkuuta tulitukiosasto D:n alukset "HMS Warspite", "HMS Ramillies" ja "HMS Mauritius" Solentiin, jonne osasto saapui 5. kesäkuuta. Osasto sai määränpäässä tiedon operaation viivästymisestä vuorokaudella. "Stord" siirtyi sillanpäähän suojaten saattuetta S6 "Saumarezin" ja "HMS Swiftin" kanssa. Alus osallistui 6. kesäkuuta tulivalmisteluun ennen maihinnousun aloittamista ja se tuki maihinnousun alettua joukkoja tykkitulella. Seuraavana päivänä alus siirrettiin itäisen taisteluosaston alueelle tukemaan joukkoja tykkitulella sekä suojaamaan sillanpäässä olevia aluksia.


title: KNM Stord

text: Saksan laivaston evakuoidessa Cherbourgia alus määrättiin 24. kesäkuuta estämään evakuointi, jolloin se joutui taisteluun suojanneiden E-veneiden kanssa. Heinäkuussa "Stord" vapautui operaatiosta ja se siirrettiin Portsmouthin telakalle korjattavaksi. Palvelukseen palattuaan alus siirtyi Scapa Flow'hun liittyäkseen laivueeseensa Kotilaivastossa.


title: KNM Stord

text: Alus suojasi 15. elokuuta lentotukialuksista ja raskaista pinta-aluksista koottua osastoa, joka pyrki 22. elokuuta tuhoamaan Kaafjordissa Norjan rannikolla piileksivän Saksan laivaston taistelulaivan "Tirpitzin". Operaatiosta vapauduttuaan alus jatkoi palvelustaan laivueessaan. Alus suojasi Kotilaivastosta muodostettua taisteluosastoa, joka hyökkäsi 8. joulukuuta Hagesundiin.


title: KNM Stord

text: "Stord" liittyi 1. tammikuuta 1945 Kuolaan matkanneeseen saattueeseen JW63, josta se erkani 8. tammikuuta saavuttuaan Kuolaan. Alus liittyi 11. tammikuuta saattueeseen RA63, josta se erkani 21. tammikuuta myrskyisen kotimatkan jälkeen. Helmikuussa alus siirtyi Tyneen telakalle, mistä se palasi maaliskuun alussa laivueeseensa.


title: KNM Stord

text: Alus liittyi 11. maaliskuuta saattueeseen JW65 ja se liittyi 23. maaliskuuta palaavaan saattueeseen RA65, josta alus erkani 30. maaliskuuta ennen Scapa Flow'ta. Alus liittyi 18. huhtikuuta saattueeseen JW66, josta se erkani 25. huhtikuuta Kuolaan saavuttaessa. Alus liittyi 29. huhtikuuta saattueeseen RA66, josta se erkani 7. toukokuuta ennen Clydeä. Seuraavana päivänä alus liittyi jälleen laivueeseensa aloittaen palveluksen Kotilaivastossa.


title: KNM Stord

text: "Stord" ja "HMS Broadway" vastaanottivat 13. toukokuuta Saksan laivaston sukellusveneiden antautumisia Pohjanmerellä, josta ne ohjattiin Trondheimiin ennen Britteinsaarille siirtämistä. Alus saattoi 16. toukokuuta sukellusveneitä Trondheimiin.


title: KNM Stord

text: Alus saattoi 5. kesäkuuta operaatio Indestructiblessa kuningas Haakonia kuljettaneen risteilijä "HMS Norfolkin" Rosythistä Osloon yhdessä "HMS Devonshiren", "Onslowin" ja "HMS Orwellin" kanssa. Osasto saapui 7. kesäkuuta Osloon.


title: KNM Stord

text: Operaatiosta vapauduttuaan alus jatkoi palvelustaan laivueessa odottaen siirtoa Norjan merivoimiin. Se osallistui erilaisiin miehitystehtäviin. Norja lunasti aluksen vuonna 1946 liittäen sen laivastoonsa, jossa se palveli aina vuoteen 1959 saakka.


title: Markku Tykkyläinen

text: Markku Tykkyläinen on Joensuun yliopistosta valmistunut ja vuonna 1987 väitellyt suomalainen maantieteilijä. Tykkyläinen oli yhteiskuntamaantieteen professorina Joensuun yliopistossa vuosina 1998-2003. Vuodesta 2004 alkaen Tykkyläinen on toiminut maaseutututkimuksen professorina Joensuun ja sittemmin Itä-Suomen yliopistossa.


title: Markku Tykkyläinen

text: Tykkyläisen tieteellisen kiinnostuksen kohteina ovat teorianmuodostaminen ja metodologiset kysymykset maantieteessä, menetelmäkehitys ja niiden monipuolinen soveltaminen haasteellisissa olosuhteissa.


title: Markku Tykkyläinen

text: Tutkimustyössään Tykkyläinen on keskittynyt muun muassa luonnonvaraperustaisten yhdyskuntien ja alueiden taloudelliseen ja sosiaaliseen rakentumiseen ja yhteisöjen ja yhdyskuntien reaktioihin kun talouden ja yhteiskunnan rakenteet uudistuvat. Tykkyläinen on tutkinut uusien taloudellis-maantieteellisten rakenteiden ja toimintamallien syntymistä sekä reaktiomekanismeja useissa Euroopan maissa, Venäjällä ja Australiassa.


title: Markku Tykkyläinen

text: Hän on tehnyt ja johtanut työssäkäynnin ja työyhteisöjen tutkimuksia muun muassa kaivoksilla ja öljykentillä. Tykkyläinen on mallintanut aluetaloudellista kehitystä erityisesti Suomessa. Hän suunnitteli ja käynnisti monitieteisen geoinformatiikan opetuksen Joensuun yliopistossa ja geospatiaalisen analyysin opetuksen Itä-Suomen yliopistossa.


title: Markku Tykkyläinen

text: Tykkyläinen oli Suomen Maantieteellisen Seuran puheenjohtaja vuosina 2000 ja 2001 sekä vuosina 2008 ja 2009. Hänellä on vaimonsa Eijan kanssa kaksi jo aikuista tytärtä.


title: Markku Tykkyläinen

text: Vuonna 2016 Tykkyläinen sai neljäntenä maanteiteilijänä Ragnar Hult-mitalin ansioistaan sekä opetuksessa että tutkimuksessa. Hän on ohjannut 23 väitöskirjaa ja useita graduja.


title: Hännyskolibrit

text: Hännyskolibrit ("Aglaiocercus") on kolibrien heimoon kuuluva lintusuku. Sukuun kuuluu kolme Etelä-Amerikassa elävää lajia.


title: Charlie Adam

text: Charles Graham "Charlie" Adam (s. 10. joulukuuta 1985) on skotlantilainen jalkapalloilija, joka edustaa Englannin valioliigassa pelaavaa Stokea. Hän on pelipaikaltaan keskikenttäpelaaja. Charlie Adamin isä Charlie Adam oli myös ammattilaisjalkapalloilija sekä hänen nuorempi veljensä Grant on myös ammattilaisjalkapalloilija.


title: Charlie Adam

text: Adamin pelaajaura alkoi skotlantilaisen Rangersin juniorijoukkueissa. Hän nousi edustusjoukkueeseen kaudella 2003–2004 ja pelasi ensimmäisen ottelunsa huhtikuussa 2004. Seuraavat kaksi kautta Adam vietti pääasiassa lainalla Ross Countyssa ja St Mirrenissä. Kaudella 2006–2007 Adam pelasi loistavasti ja vakiinnutti paikkansa Rangersin kokoonpanossa. Kauden päätyttyä kannattajat valitsivat hänet vuoden nuoreksi pelaajaksi.


title: Charlie Adam

text: Kaudella 2007–2008 Adam jatkoi hyviä otteitaan Skotlannin valioliigassa, mutta hän ei kovan kilpailun takia saanut yhtä paljon peliaikaa kuin edellisellä kaudella. Seuraavakin kausi alkoi samaan tapaan ja tammikuussa 2009 Adam siirtyi lainalla Englannin mestaruussarjan Blackpooliin. Adam onnistui hyvin ja kesällä hän siirtyi 500 000 punnan siirtosummalla pysyvästi Blackpooliin.


title: Charlie Adam

text: Adamista tuli Blackpoolin kapteeni ja hän oli yksi tärkeimmistä seuran pelaajista, kun Blackpool nousi kauden 2009–2010 päätteeksi valioliigaan karsintojen kautta. Hänet valittiin seuran parhaaksi pelaajaksi ja mestaruussarjan vuoden joukkueeseen. Valioliigassa Adam jatkoi hyviä peliesityksiä ja muun muassa Liverpool, Aston Villa ja Birmingham yrittivät ostaa hänet tammikuussa 2011.


title: Charlie Adam

text: Liverpool hankki Adamin 7,5 miljoonan punnan hintaan kesän 2011 siirtoikkunassa. Elokuussa 2012 Adam siirtyi Liverpoolista 4 miljoonalla punnalla Stokeen.


title: Charlie Adam

text: Adam pelasi ensimmäisen A-maaottelunsa maaliskuussa 2007 Itävaltaa vastaan. Kaikkiaan hän on pelannut 11 A-maaottelua.


title: Kalsiumtitanaatti

text: Kalsiumtitanaatti eli kalsiumtitaanioksidi (CaTiO) on epäorgaaninen yhdiste, jolla on sovellutuksia erityisesti elektroniikassa. Luonnossa kalsiumtitanaattia esiintyy perovskiittimineraalina.


title: Kalsiumtitanaatti

text: Kalsiumtitanaatin kiderakenne on perovskiitti, jonka omaavat yhdisteet voidaan esittää kaavalla ABO. Yhdisteellä on hieman vääristynyt tilakeskeinen kuutiollinen alkeiskoppi, jossa tiheimmän pakkauksen muodostavat kalsium- ja oksidi-ionit. Titaani-ionit sijaitsevat alkeiskopissa oktaedrisesti.


title: Kalsiumtitanaatti

text: Tyypillisesti kalsiumtitanaattia valmistetaan sintraamalla kalsiumkarbonaattia ja titaanidioksidia. Kalsiumtitanaatin valmistukseen on kehitetty muitakin menetelmiä, joissa käytetään lähtöaineina joko epäorgaanisia tai orgaanisia titaaniyhdisteitä. Usein ongelmaksi muodostuu tarvittava hyvin korkea lämpötila. Tämän vuoksi on pyritty kehittämään muun muassa mikroaaltomenetelmiä, jolla yhdistettä voitaisiin tuottaa alhaisemmissa lämpötiloissa.


title: Kalsiumtitanaatti

text: Kalsiumtitanaatilla on suhteellisen korkea dielektrinen vakio, huoneenlämpötilassa noin 160. Tämän vuoksi sitä käytetään kondensaattoreissa usein strontiumtitanaatin kanssa. Yhdisteellä on myös pietsosähköisiä ominaisuuksia. Sitä voidaan käyttää myös sitomaan ydinreaktoreissa muodostuneita radioaktiivisia aineita.


title: Kalsiumtitanaatti

text: Kalsiumtitanaatti avustaa hydroksiapatiitin muodostumista titaanisten implanttien päälle. Titaanin pinnalle saadaan natriumhydroksidilla hydroksidi-ionikerros, joka negatiivisesti varautuneena vetää puoleensa positiivisia kalsiumioneita. Kalsiumionit muodostavat pinnalle kalsiumtitanaattikerroksen, johon kasvaa hydroksiapatiittia fosfaatti-ionien läsnä ollessa.


title: KNM Svenner

text: KNM Svenner (viirinumero G03) oli Norjan laivastossa toisessa maailmansodassa palvellut Britannian Kuninkaalliselta laivastolta lainattu S-luokan hävittäjä. Aluksen ura oli lyhyt, ainoastaan hieman alle kolme kuukautta palvelukseen otosta tuhoutumiseen.


title: KNM Svenner

text: Alus tilattiin 9. tammikuuta 1940 Scotts Shipbuilding and Engineering Companyltä Greenockista osana 5. hätälaivueen hankintaa. Sen köli laskettiin 5. marraskuuta 1941 ja alus laskettiin vesille 1. kesäkuuta 1943 nimellä "HMS Shark". Ennen aluksen valmistumista 11. maaliskuuta 1944 se siirrettiin 8. maaliskuuta Norjan laivastolle, joka nimesi sen samalla "KNM Svenneriksi".


title: KNM Svenner

text: "KNM Svenner" liitettiin palvelukseen otettaessa 23. hävittäjälaivueeseen. Alus aloitti 3. huhtikuuta koeajojen ja varustamisen jälkeen koulutuksen Scapa Flow'ssa.


title: KNM Svenner

text: Alus määrättiin huhtikuussa Normandian maihinnousuun osaksi Force S:ää. Sen tehtäväksi annettiin tukea osastonsa mukana Sword-rannan maihinnousua tykkitulella ampuen määrättyjä maaleja Cabourgissa. Alus osallistui 2. toukokuuta Fabius-harjoitukseen, joka oli sen viimeinen Kanaalissa pidetty maihinnousuharjoitus. Seuraavana päivänä se osallistui Littlehamptonin länsipuolella maihinnousuharjoitukseen yhdessä osastonsa alusten kanssa ja lopulta 18. toukokuuta osastot S, J ja G pitivät yhteisharjoituksen Brightonin edustalla. Harjoitukseen oli sisällytetty ilma-aseen, E-veneiden, miinojen sekä sukellusveneiden aiheuttamien uhkien torjunta. Harjoituksen päätyttyä alus siirtyi osastonsa mukana keskitysalueelle Portsmouthiin.


title: KNM Svenner

text: "Svenner" saattoi 5. kesäkuuta yhdessä fregattien "HMS Rowleyn" ja "HMS Holmesin" kanssa risteilijät "HMS Arethusan", "HMS Dragonin", "HMS Danaen" ja "HMS Frobisherin", monitori "HMS Robertsin" sekä 40. miinanraivaajalaivueen Portsmouthista Sword-rannalle muodostettavaan sillanpäähän. Seuraavana alus saapui 35 merimailia Le Havresta länsiluoteeseen maihinnousurannan edustalle odottamaan miinanraivaajien ilmoitusta raivauksen päättymisestä ja reitin avautumisesta tulitukiosaston aluksille, kun se kohtasi Saksan laivaston 5. torpedovenelaivueen alukset "T28":n, "Möwen" ja "Jaguarin". Seuranneessa taistelussa saksalaisten laukaisema torpedo osui alukseen, joka katkesi kahtia upoten nopeasti vieden mukanaan 32 norjalaista ja yhden britin. Aluksen miehistöstä pelastettiin 185, joista viisitoista oli haavoittunut.


title: Meftah Ghazalla

text: Meftah Ghazalla (, s. 3. lokakuuta 1977) on libyalainen uransa lopettanut jalkapalloilija. Maalivahtina pelannut Ghazalla Libyan pääsarjassa Al-Ittihadia. Hän kuului Libyan maajoukkueessa vuoden 2006 Afrikan-mestaruuskilpailussa.


title: Otto Isakower

text: Otto Isakower (2. kesäkuuta 1899 Wien, Itävalta – 10. toukokuuta 1972 New York, Yhdysvallat) oli itävaltalais-yhdysvaltalainen psykoanalyytikko. Hän valmistui lääkäriksi Wienin yliopistossa 1923 ja erikoistui psykiatriaan. Hän innostui psykoanalyysistä ja kehitti sitä. Erityisesti hänet tunnetaan Isakowerin ilmiönä tunnetusta näköhallusinaatiosta, jota voidaan tavata muun muassa nukahtamis- ja heräämisvaiheessa, eräiden huumausaineiden käytön yhteydessä sekä liittyneenä temporaaliepilepsiaan. Hänen selityksensä ilmiöön on psykoanalyyttinen ja keskittyy egon regressioon.


title: Otto Isakower

text: Isakower julkaisi ensimmäiset teoksensa Wienissä. Hän pakeni juutalaisvainoja Lontoon kautta New Yorkiin, jossa jatkoi työskentelyään.


title: HMS Newport (G54)

text: HMS Newport (viirinumero G54) oli Britannian Kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Wickes-luokan hävittäjä "USS Sigourney", joka luovutettiin Halifaxissa Kuninkaalliselle laivastolle sopimuksen mukaisesti.


title: HMS Newport (G54)

text: Yhdysvaltain laivasto tilasi aluksen Quincystä Massachusettsista Fore River Shipbuilding Companyltä. Sen köli laskettiin 25. elokuuta 1917 ja alus laskettiin vesille 16. joulukuuta kumminaan rouva Granville W. Johnson. Alus otettiin palvelukseen 15. toukokuuta 1918 ensimmäisenä päällikkönään W. N. Vernon.


title: HMS Newport (G54)

text: "USS Sigourney" saattoi 27. toukokuuta Yhdysvalloista Ranskaan joukkojenkuljetusaluksen. Saavuttuaan Brestiin alus liitettiin Ranskan rannikolla toimivaan laivasto-osastoon () ja se suojasi ensimmäisen maailmansodan lopun sukellusveneiden toiminta-alueella eli noin 500 merimailia Brestistä länteen. Pääosassa saattuetehtäviä alus oli osaston johtoaluksena, mutta se ei saanut yhtään upotusta itse.


title: HMS Newport (G54)

text: Aselevon astuttua voimaan 11. marraskuuta alus osallistui erilaisiin tehtäviin Euroopan rannikolla kuten joulukuun alussa kuten presidentti Wilsonia Yhdysvalloista Ranskaan kuljettaneen "USS George Washingtonin" neljän hävittäjän saattueen johtoaluksena. "Sigourney" lähti Brestistä 26. joulukuuta ja se saapui Bostoniin 8. tammikuuta 1919. Bostonissa tehdyn huollon ja Newportin kesäsotaharjoitusten jälkeen alus siirrettiin reserviin 1. marraskuuta Philadelphiassa, jossa alus poistettiin palveluksesta 26. kesäkuuta 1922.


title: HMS Newport (G54)

text: Alus palautettiin reservistä palvelukseen 23. elokuuta 1940 Philadelphiassa. Se purjehti Halifaxiin Nova Scotiaan, jossa alus poistettiin uudelleen palveluksesta 26. marraskuuta. Alus luovutettiin vielä samana päivänä Kanadan laivaston ylläpitomiehistölle, koska Britannian kuninkaallisen laivaston alukselle toimitettu miehistö ei ollut saapunut. Alus otettiin palvelukseen 5. joulukuuta ja se nimettiin "HMS Newportiksi". Alus saapui 20. joulukuuta Belfastiin, mistä se jatkoi edelleen Plymouthiin. Yhdysvaltain laivasto poisti aluksen luettelostaan 8. tammikuuta 1941.


title: HMS Newport (G54)

text: Alus vaurioitui lievästi ilmahyökkäyksessä Belfastissa. Sillä todettiin Irlanninmerellä konevika, minkä vuoksi se siirtyi Milford Haveniin korjattavaksi. Alus siirrettiin Cardiffiin telakalle ja edelleen 16. tammikuuta Devonportin telakalle muutostöitä varten.


title: HMS Newport (G54)

text: Alus siirrettiin maaliskuussa telakalla ollessa Norjan laivastolle ja samalla se määrättiin läntisen reitin alaisuuteen Londonderryn 43. Saattajaryhmään.


title: HMS Newport (G54)

text: Alus palasi elokuussa palvelukseen ja liittyi ryhmäänsä. Alus siirrettiin 23. lokakuuta Liverpoolissa telakalle korjattavaksi, minkä aikana se siirrettiin Liverpooliin sijoitettuun 7. Saattajaryhmään. Alus palasi palvelukseen marraskuussa liittyen ryhmäänsä.


title: HMS Newport (G54)

text: Alus suojasi ryhmänsä mukana Atlantin saattueita, kunnes se kolaroi 25. maaliskuuta 1942 "HMS Beverleyn" kanssa. Alus poistettiin palveluksesta ja se siirrettiin Liverpooliin korjattavaksi. Alus siirrettiin 13. huhtikuuta Devonportiin viimeisteltäväksi, missä sen norjalainen miehistö poistui aluksen palatessa kesäkuussa Kuninkaallisen laivaston hallintaan.


title: HMS Newport (G54)

text: "HMS Newport" siirrettiin syyskuussa edelleen Southamptoniin korjausten jatkamiseksi. Joulukuussa aluksen käyttökelpoisuus päätettiin selvittää. Alus todettiin sopimattomaksi tehtäväänsä ja se määrättiin lentokoneiden maalilaivaksi.


title: HMS Newport (G54)

text: Alus riisuttiin vuoden 1943 alussa aseista ja muista tarpeettomista järjestelmistä. Alus palautettiin palvelukseen huhtikuussa ja se oli koeajoissa toukokuun. Alus oli kesäkuusta alkaen lentokoneiden maalilaivana Irlanninmerellä.


title: HMS Newport (G54)

text: "HMS Newport" siirrettiin maaliskuussa 1944 Rosythiin, josta se jatkoi tehtäväänsä, kunnes se päätettiin poistaa palveluksesta kesäkuussa 1945. Alus poistettiin 4. heinäkuuta palveluksesta ja se siirrettiin Rosythin reserviin. Elokuussa alus sijoitettiin poistolistalle ja se myytiin Japanin antauduttua BISCOlle, joka siirsi romuttamisen M. Brechin Shipbreakersille Grantoniin. Alus saapui 18. helmikuuta 1947 hinattuna romutettavaksi.


title: Painonnosto kesäolympialaisissa 1952 – miesten 75 kg

text: Helsingin olympiakisojen painonnoston sarjaan 75 kg osallistui 21 urheilijaa edustaen 20 kansallisuutta. Kilpailu käytiin 26. heinäkuuta. Työnnössä Lontoon kisojen hopeamitalisti George nosti uuden olympiaennätyksen ja varmisti kultamitalinsa. Myös tempauksen 127,5 kg ja yhteistulos 400,0 olivat olympiaennätyksiä.


text: El-Tounin ME mainittu olympiakisojen virallisessa raportissa . Muista lähteistä sitä ei löydy. 120 kg vuodelta 1938 mainitaan.


title: Norjan merivoimat

text: Norjan merivoimat () on merialueen valvonnasta ja suojaamisesta vastaava puolustushaara Norjan asevoimissa. Merivoimiin kuuluvat laivasto, rannikkovartiosto ja merisotakoulut.


title: Norjan merivoimat

text: Laivasto () muodostaa Norjan meripuolustuksen perustan. Sen tärkeimpänä tukikohtana on Haakonsvernin laivastotukikohta Bergenissä. 1. tammikuuta 2006 luodun uuden organisaation mukaan laivastoon kuuluu kuusi jaosta tai laivuetta:


title: Norjan merivoimat

text: Rannikkovartiosto () vastaa Norjan merialueiden valvonnasta. Komentajan toimipaikkana on Oslo, ja merialueet on jaettu kahteen valvonta-alueeseen, joissa kummassakin on oma laivue. Pohjoisen merivalvonta-alueen laivue on sijoitettu Sortlandiin ja eteläisen Haakonsverniin Bergeniin.


title: Norjan merivoimat

text: Merisotakoulut vastaavat kaikesta merivoimien koulutuksesta sekä varusmiehille että palveluksessa oleville. Peruskoulutusta annetaan Stavangeriin sijoitetussa koulutuskeskuksessa ("KNM Harald Haarfagre"), minkä jälkeen osa siirtyy päällystökoulutukseen ja merisotakouluun Laksevågiin Bergenin lähistölle. Lisäksi Haakonsvernin laivastoasemalla ("KNM Tordenskjold") annetaan lisä- ja täydennyskoulutusta.


title: Yksinomaissakko

text: Yksinomaissakko on vuoden 1734 laissa rangaistuksena ollut sakko, joka maksettiin vain yhdelle saajalle. Vanhassa Ruotsin ja Suomen oikeudessa tietyn rahamäärän menettämiseen tuomitsemisella oli paitsi rangaistuksen myös vahingonkorvauksen luonne. Tämä ilmeni siten, että asianomistaja eli rikoksen vuoksi välitöntä vahinkoa kärsinyt henkilö sai osan sakosta muun osan mennessä kuninkaalle ja kihlakunnalle. Suomessa vasta vuoden 1889 rikoslain voimaanpanoasetuksessa (39/1889, 6 ja 47 §) säädettiin, että sakko meni aina kokonaisuudessaan valtiolle. Rikoslaki tuli voimaan vuoden 1891 alussa.


title: Yksinomaissakko

text: Yksinomaissakosta säädettiin esimerkiksi maakaaren 16 luvun 7 pykälässä. Jos lampuoti karkasi pois tilaltaan vuokrakauden aikana ja asettui muualle asumaan, oli maanomistajalla oikeus turvautua käskynhaltijan (maaherran) apuun ja lampuotia sakotettiin laittomasta muuttamisesta kymmenen talarin sakolla, joka meni kokonaan maanomistajalle. Rakennuskaaren 24 luvun 1 pykälässä määrättiin samoin sakko yksinomaan maanomistajalle, jos lampuoti huolimattomuudellaan sytytti tilansa rakennuksen tuleen ja samalla paloi muidenkin rakennuksia. Sakon suuruus oli kaksi talaria kustakin palaneesta huoneesta ja lisäksi oli maksettava omaisuudellaan rakennusten arvo. Jos ei voinut vahinkoa ja sakkoa maksaa, oli korvattava työllään tai ruumiillaan sen mukaan mitä vahingon kärsinyt tahtoi. Rikoskaaren 32 luvun 1 pykälä sääti, että jos mielipuoli surmasi jonkun, sakotettiin niitä, joiden hoidettavana hän oli, 20 talarin sakolla, joka meni yksinään asianomistajalle.


title: Yksinomaissakko

text: Oikeudenkäymiskaaren 32 luku määräsi, että tavalliset sakot, joita ei ollut määrätty kenellekään erityisesti, menivät kolmijakoon. Kuningas (valtio) sai yhden osan, kaupunki tai kihlakunta toisen ja asianomistaja kolmannen osan. Jos asianomistaja ei ollut kanteen nostaja, meni hänen osansa kanteen nostajalle, kunhan tällä oli oikeus kanteen nostamiseen. Kihlakunnan sakko-osasta sai kihlakunnantuomari yhden kolmasosan, lautakunta toisen ja kihlakunta kolmannen osan. Raastuvanoikeudessa pormestari sai kaksinkertaisen osan raatimieheen verrattuna. Sakkorahojen jakoa muutettiin hieman useaan otteeseen vuosien varrella. Esimerkiksi kuninkaallinen kirje 16. marraskuuta 1785 määräsi, että hovioikeuden kanneviskaali sai puolet hovioikeudessa tuomituista yksinomaissakoista.


title: Silmikkokolibrit

text: Silmikkokolibrit ("Augastes") on kolibrien heimoon kuuluva lintusuku. Sukuun kuuluu kaksi Etelä-Amerikassa elävää lajia.


title: Yleinen rasitus

text: Yleiset rasitukset eli julkiset rasitukset () tarkoittivat aiemmin julkisen yhdyskunnan tarpeita varten tehtäviä työsuorituksia, kuten esimerkiksi velvollisuutta maantien tekemiseen tai kunnossapitoon. Ne erosivat veroista siinä, ettei niitä voinut maksaa rahana tai tavarana valtiolle, kunnalle tai seurakunnalle. Yleiset rasitukset kohdistuivat osin kaikkiin kansalaisiin ja osin erityisesti maaseudun kiinteistöjen omistajiin ja haltijoihin. Julkiset yhdyskunnat ryhtyivät aikojen kuluessa itse tekemään tarvittavat työt ja yleiset rasitukset muuttuivat veroiksi. Suomessa siirtyivät viimeisinä tie- ja kyytirasitukset valtiolle, maalaiskunnille ja tiekunnille, jolloin ne lakkasivat olemasta maatilojen yleisiä rasituksia. Yleisten rasitusten lähikäsite on sotilasrasitukset.


title: Keijukolibrit

text: Keijukolibrit ("Heliothryx") on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.


title: Kimmo Katajala

text: Kimmo Juhani Katajala (s. 1958 Anjala) on Itä-Suomen yliopiston historia- ja maantieteiden laitoksella työskentelevä Suomen historian professori. Hänen tutkimuksensa ovat kohdistuneet rajojen historiaan, sosiaalisten konfliktien historiaan sekä Karjalan historiaan.


title: Kimmo Katajala

text: Katajala kirjoitti ylioppilaaksi Myllykosken lukiosta vuonna 1978, suoritti Joensuun yliopistossa filosofian maisterin tutkinnon vuonna 1988, filosofian lisensiaatin tutkinnon vuonna 1993 ja filosofian tohtorin tutkinnon 1994. Vuodesta 2000 Katajala on ollut Tampereen yliopiston dosentti.


title: Kimmo Katajala

text: Katajala on työskennellyt 1980-luvun lopusta lähtien tutkijana useissa historia-alan projekteissa sekä toiminut muun muassa Scandinavian Journal of History -aikakauskirjan toimittajana 1995–2002. Vuonna 2005 hänet nimitettiin Joensuun yliopiston Suomen historian professoriksi, sekä sittemmin Joensuun ja Kuopion yliopistojen yhdistyttyä samaan virkaan Itä-Suomen yliopistossa. Katajalan teokselle Suomalainen kapina myönnettiin vuoden 2001 Tiedekirja-palkinto. Suomen Historiallisen Seuran hallituksessa Katajala istui vuosina 2001–2007 ja toimi seuran puheenjohtajana vuosina 2005–2007. Vuodesta 2010 Katajala on ollut Tieteellisten Seurojen Valtuuskunnan avustusjaoston jäsen ja hallituksen varajäsen.


title: Antti Valo

text: Antti Valo (s. 1983) on suomalainen maajoukkuetason käsipalloilija. Hän edustaa Riihimäen Cocksia, jonka riveissä hän on voittanut seitsemän Suomen mestaruutta (2007, 2008, 2009, 2010, 2013, 2014, 2015) ja kuusi kertaa Suomen Cupin (2007, 2008, 2010, 2011, 2013, 2015) . Lisäksi Valo on voittanut kaksi kertaa sekä SM-hopeaa (2005, 2011) että SM-pronssia (2006, 2012).


title: Antti Valo

text: Valo valittiin kausina 2004-2005 - 2008-2009 viisi kertaa peräkkäin SM-sarjan All Stars -joukkueeseen.


title: Antti Valo

text: Suomen maajoukkueessa Valo on pelannut vuosina 2006–2010 yhteensä 46 ottelua ja tehnyt 84 maalia.


title: Antti Valo

text: Antti Valon tilastot käsipallon SM-sarjassa 2002-2010:


title: Säiläkolibrit

text: Säiläkolibrit ("Heliomaster") on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia.


title: Norjan laivaston hävittäjät

text: Tämä on luettelo Norjan laivastossa palvelleista hävittäjistä. Aluksista ensimmäinen oli 1896 Saksassa valmistettu "KNM Valkyrjen". Kolme seuraavaa Draug-luokan alusta valmistettiin vuosina 1908-1913 Hortenissa laivastontelakalla.


title: Haarakolibrit

text: Haarakolibrit ("Doricha") on kolibrien heimoon kuuluva lintusuku. Sukuun kuuluu kaksi neotrooppisella alueella elävää lajia.


title: Ametistikolibrit

text: Ametistikolibrit ("Calliphlox") on kolibrien heimoon kuuluva lintusuku. Sukuun kuuluu neljä neotrooppisella alueella elävää lajia.


title: Paholaiskolibrit

text: Paholaiskolibrit ("Calothorax") on kolibrien heimoon kuuluva lintusuku. Sukuun kuuluu kaksi neoarktisella alueella elävää lajia.


title: Rush (Anna Abreun albumi)

text: Rush on Anna Abreun neljäs studioalbumi. Se julkaistiin 30. maaliskuuta 2011 Sony Musicin kautta. Albumi nousi julkaisuviikollaan suoraan Suomen virallisen listan sijalle 1. myyden kultalevyyn oikeuttavan määrän, 10 000 kappaletta. Loppuvuoteen 2013 mennessä albumia on myyty 11 940 kpl.


title: Rush (Anna Abreun albumi)

text: Albumin ensimmäinen single "Hysteria" julkaisiin 10. tammikuuta 2011. Kappaleeseen kuvattiin myös musiikkivideo. Toisena singlenä julkaistiin "Worst Part Is Over" 25. huhtikuuta 2011. Kappaleella vierailee rap-artisti Redrama. Albumin on pääosin tuottanut Jukka Immonen.


title: Sleipner-luokka (hävittäjä)

text: Sleipner-luokka oli Norjan laivaston kuuden aluksen muodostama hävittäjäluokka, jonka aluksia valmistettiin vuodesta 1936 aina Saksan hyökkäykseen 1940 saakka. Alukset olivat edistyksellisiä ja ne olivat samalla Norjan laivaston ensimmäisiä aluksia, joissa käytettiin materiaalina alumiinia komentosillalla, mastossa ja savuhormien ulkoisissa osissa. Erikoislujaaterästä käytettiin runkorakenteissa. Edellisestä Draug-luokasta poiketen aluksen aseistus oli tasapainossa pintamaaliammunnan sekä ilma- ja sukellusveneidentorjunnan välillä.


title: Sleipner-luokka (hävittäjä)

text: Luokan alukset on useissa lähteissä luokiteltu torpedoveneiksi niiden pienen uppouman ja kevyehkön aseistuksen vuoksi.


title: Sleipner-luokka (hävittäjä)

text: Aseistus vaihteli luokan alusten välillä jonkin verran. "KNM Ægerille" asennettu aseistus on listattu tietolaatikossa. "KNM Sleipnerille" asennettiin ainoastaan kaksi 100 millimetrin tykkiä ja niiden korkeussuuntaus ei mahdollistanut ilma-ammuntaa. "KNM Gyllerille" asennettiin kaksi ylimääräistä torpedoputkea, joten sillä oli niitä yhteensä neljä. "KNM Odinilla" oli 40 millimetrin ilmatorjuntatykki korvattu 20 millimetrin tykillä. "KNM Balder" ja "KNM Tor" olivat edelleen kesken hyökkäyksen alkaessa.


title: Leroy Maluka

text: Leroy Maluka (s. 22. joulukuuta 1985 Kapkaupunki, Etelä-Afrikka) on eteläafrikkalainen jalkapalloilija ja jalkapallovalmentaja, joka toimii Kakkosessa pelaavan Tampere Unitedin pelaajavalmentaja. Pelipaikaltaan hän on keskikenttäpelaaja.


title: Leroy Maluka

text: Maluka tuli Suomeen lomailemaan kesällä 2010 ja päätyi Kakkosessa pelaavan TPS:n yhteistyöseura ÅIFK:n harjoituksiin. TPS nosti Malukan liigarinkiinsä elokuun alussa ja Veikkausliigassa Maluka debytoi 8. elokuuta 2010 Vaasan Palloseuraa vastaan. Tammikuussa 2011 Maluka solmi TPS:n kanssa yksivuotisen jatkosopimuksen.


title: Leroy Maluka

text: Maluka siirtyi pelaamaan Tampere Unitediin kesällä 2017. Kesäkuussa 2018 Tampere United tiedotti, että Maluka ottaa Kakkosessa pelanneen edustusjoukkueen päävalmentajan paikan Mikko Mäkelän jätettyä seuran.


title: Carl Silfverhjelm

text: Carl Silfverhjelm (30. kesäkuuta 1841 Ulvila – 1. helmikuuta 1918 Helsinki) oli suomalainen vapaaherra ja kenraalimajuri.


title: Carl Silfverhjelm

text: Carl oli vapaaherra Göran Fredrik Silfverhjelmin ja Eva Amalia Ascholinin poika. Hänen vaimonsa oli Aina Maria von Frenckell. Hänen poikansa oli luutnantti Gustav Silfverhjelm.


title: Carl Silfverhjelm

text:
Vuonna 1863 Silfverhjelm sai pääsytodistuksen Suomen kadettikoulusta ja aloitti sen jälkeen sotapalveluksen Venäjällä. Vuonna 1865 hänet ylennettiin aliluutnantiksi ja vuonna 1867 hänet siirrettiin Suomen kaartiin. Hän otti osaa Turkin sotaan 1877–1878. Vuonna 1890 hänestä tuli eversti, ja sai eron 1895 kenraalimajurin arvolla. Hänet nimitettiin Suomen sotalaitoksen rakennusten intendentiksi.
Silfverhjelm otti osaa aateliston neuvotteluihin valtiopäivillä vuosina 1872, 1877–1878, 1882, 1888 ja 1891.


title: Carl Silfverhjelm

text: Suomen sisällissodan aikana Silfverhjelm sai surmansa asunnossaan Helsingissä Tarkk'ampujankatu 9:ssä. Hän taisteli kaksi ja puoli tuntia eteneviä punaisia vastaan, kunnes hän ampui itsensä viimeisellä luodilla. Hänet haudattiin yksityiseen hautaan Helsingin vanhaan hautausmaahan.


title: Polydispersiteetti-indeksi

text: Polydispersiteetti-indeksi (PDI) on luku, joka kuvaa polymeerinäytteen molekyylimassojen jakaumaa.


title: Polydispersiteetti-indeksi

text: Indeksi lasketaan kaavasta


Polydispersiteetti-indeksi


title: Polydispersiteetti-indeksi

text: jossa


title: Polydispersiteetti-indeksi

text: formula_2 ja


title: Polydispersiteetti-indeksi

text: formula_4 on niiden molekyylien osuus, joiden moolimassa on M.


title: Gösta Schybergson

text: Erik Gustaf Jakob (Gösta) Schybergson (29. huhtikuuta 1893 Helsinki – 2. helmikuuta 1918 Helsinki) oli suomalainen lääketieteenkandidaatti.


title: Gösta Schybergson

text: Hänen vanhempansa olivat Magnus Gottfrid Schybergson ja Johanna Tikkanen. Vuonna 1911 hän pääsi ylioppilaaksi Nya svenska läroverketissä Helsingissä, ja kirjoittautui Uusmaalaiseen osakuntaan (Nylands Nation) Helsingin yliopistoon. Vuonna 1915 hän suoritti lääketieteenkandidaatin tutkinnon, ja oli jo keväällä amanuenssina Helsingin yliopiston anatomisella laitoksella. Hän oli myös Akademiska sångföreningenin puheenjohtaja vuosina 1912–1915. Vuonna 1917 hän liittyi suojeluskuntaan, mutta erosi jo lokakuussa. Tämän jälkeen hän siirtyi Punaisen ristin kansainväliseen liittoon. 30. tammikuuta 1918 hänestä tuli alilääkäri Humaliston sairaalassa. Mutta 2. helmikuuta hyökkäsi 50-miehinen joukko punakaartilaisia sairaalaan. Kuulustelun jälkeen tehtiin kotitarkastus. Niin sanottuna "lahtarina" hänet vietiin uudelleen tutkittavaksi mutta surmattiin matkalla Töölönlahden kohdalla. Teloitukseen syylliseksi osoitettiin kuitenkin sodan aikana riehunut rosvojoukko, ja punakaartin johto tuomitsi surman. Jean Sibelius sävelsi vielä samana vuonna Schybergsonin runoihin kaksi kuoroteosta.


title: Gösta Schybergson

text: Schybergsonin hauta sijaitsee Helsingin vanhalla hautausmaalla.


title: Magnus Gottfrid Schybergson

text: Magnus Gottfrid Schybergson (26. marraskuuta 1851 Turku – 6. joulukuuta 1925 Helsinki) oli suomalainen historioitsija ja professori, joka tutki 1600-luvun Euroopan historiaa sekä suomalaista henkilö- ja oppihistoriaa.


title: Magnus Gottfrid Schybergson

text: M. G. Schybergson oli ylimääräinen professori Helsingin yliopistossa vuosina 1883–1924, "Finsk Tidskriftin" päätoimittaja vuosina 1887–1907, ja hän myös oli mukana perustamassa Svenska Litteratursällskapet i Finlandia ja oli sen puheenjohtaja vuosina 1897–1923.


title: Magnus Gottfrid Schybergson

text: Hän kirjoitti Jakob Tengströmin (1899), Henrik Gabriel Porthanin (1908–1911) ja C. G. Estlanderin (1916) elämäkerrat. Hän kirjoitti myös teokset "Finlands historia", jonka rahoitus tuli Karl Harald Felix Furuhjelmin tarkoitukseen määräämistä varoista, ja "Finlands politiska historia".


title: Magnus Gottfrid Schybergson

text: Hänen vaimonsa oli Johanna Schybergson (o.s. Tikkanen) ja poikiaan olivat professorit Carl Schybergson ja Henrik Schybergson sekä sisällissodassa murhattu lääkäri Gösta Schybergson, joista viimeksi mainitun poika oli historioitsija Per Schybergson. Carl Schybergson on kirjoittanut isänsä elämäkerran. Magnus Gottfrid Schybergson veljiä olivat poliitikko Emil Schybergson ja kanneviskaali Gustaf Arvid Schybergson.


title: Torsten G. Aminoff

text: Torsten Gregori Aminoff (27. elokuuta 1910 Tampere – 6. lokakuuta 1985 Helsinki) oli suomalainen kirjailija, sukututkija ja Ruotsalaisen kansanpuolueen (RKP) poliitikko.


title: Torsten G. Aminoff

text: Torsten Aminoff kuului Aminoffin aatelissukuun. Hänen vanhempansa olivat everstiluutnantti Torsten Carl Otto Aminoff ja Gerda Maria Hornborg. Aminoff kirjoitti ylioppilaaksi vuonna 1929 ja valmistui filosofian maisteriksi 1936. Hän toimi 1937–1941 viikkolehti "Svensk Bottenin", 1944–1945 iltapäivälehti "Aftonpostenin" ja 1945–1960 "Appell"-lehden päätoimittajana. Sen jälkeen hän oli vuoteen 1975 "Hufvudstadsbladetin" poliittinen toimittaja. "Svensk Botten" ja "Aftonposten" tunnettiin hyvin oikeistolaisina julkaisuina ja myös "Appell" oli RKP:n oikeistosiiven lehti.


title: Torsten G. Aminoff

text: Sotavuodet Aminoff oli valtioneuvoston tiedotuskeskuksen ja valtion tiedotuslaitoksen palveluksessa. Hän toimi RKP:n kansanedustajana 1960–1962, noustuaan eduskuntaan varasijalta John Österholmin kuoltua. Hän oli myös presidentin valitsijamiehenä 1956 ja 1962 sekä RKP:n keskushallituksen varapuheenjohtaja. Aminoff oli 1952–1981 Suomen Ritarihuoneen genealogi ja toimitti Suomen aateliskalenteria. Aminoffin kirja "Karjala lännen etuvartiona" kuvaa Karjalan sotaisaa historiaa.


title: Torsten G. Aminoff

text: Aminoff oli vuodesta 1936 naimisissa Gerda Margareta von Rettigin kanssa.


title: HMS Lincoln (G42)

text: HMS Lincoln (viirinumero G42) oli Britannian Kuninkaallisen laivaston Town-luokan hävittäjä, joka palveli toisessa maailmansodassa. Alus oli alun perin Yhdysvaltain laivaston Wickes-luokan hävittäjä "USS Yarnall", joka luovutettiin Halifaxissa Kuninkaalliselle laivastolle sopimuksen mukaisesti.


title: HMS Lincoln (G42)

text: Yhdysvaltain laivasto tilasi aluksen Philadelphiasta Pennsylvaniasta William Cramp and Sons Ships and Engine Building Companyltä. Sen köli laskettiin 12. helmikuuta 1918 ja alus laskettiin vesille 19. kesäkuuta kumminaan Marie H. Bagley. Alus otettiin palvelukseen 29. marraskuuta ensimmäisenä päällikkönään William F. Halsey Jr.


title: HMS Lincoln (G42)

text: "USS Yarnall" liitettiin 15. hävittäjäviirikköön, jonka mukana se palveli hetken aikaa vuonna 1919 Ranskaan sijoitetussa laivasto-osastossa. Se liitettiin 1. tammikuuta 1920 viirikkönsä mukana Tyynenmeren laivaston 4. hävittäjälaivueeseen, jolloin alus siirtyi San Diegoon Kaliforniaan. Helmikuussa viirikkö nimettiin uudelleen 13. hävittäjäviiriköksi ja "Yarnall" määrättiin huhtikuussa viirikön mukana Aasian asemalle, mutta siirto toteutettiin vasta myöhään syksyllä. Alus palasi Kaukoidästä loppukesästä 1921 ja se siirrettiin Puget Soundin laivastontelakalle huollettavaksi. Joulukuussa alus liitettiin 11. hävittäjäviirikköön San Diegoon, jossa se poistettiin palveluksesta 29. toukokuuta 1922 ja alus siirrettiin reserviin.


title: HMS Lincoln (G42)

text: Alus palautettiin palvelukseen 19. huhtikuuta 1930 San Diegossa liitettynä 10. hävittäjälaivueen 11. viirikköön päällikkönään John F. McClain. Alus palveli hetken länsirannikolla ennen siirtoaan itärannikolle loppuvuodesta 1930. Aluksen kotisatamaksi vaihdettiin 1. tammikuuta 1931 Charleston South Carolinassa.


title: HMS Lincoln (G42)

text: Maaliskuussa alus liitettiin 3. hävittäjäviirikköön tiedusteluosastoon. Se oli pääasiassa poissa kotisatamastaan aina loppukesään 1934 saakka, jolloin alus palasi länsirannikolle. Aluksen kotisatamaksi vaihtui San Diego, josta se palasi itään loppuvuodesta 1936. Alus poistettiin palveluksesta 30. joulukuuta 1936 Philadelphiassa, jossa se ankkuroitiin reservialuksena.


title: HMS Lincoln (G42)

text: Yhdysvaltain aloittaessa puolueettomuuden valvonnan alus palautettiin palvelukseen 4. lokakuuta 1939 Philadelphiassa päällikkönään John G. Winn. Alus liitettiin Atlantin laivastoon 11. hävittäjäviirikköön ja se partioi syksyyn 1940 saakka Norfolkin edustalla. Alus lähti St. John'siin Newfoundlandiin, jossa se poistettiin palveluksesta 23. lokakuuta 1940.


title: HMS Lincoln (G42)

text: Alus otettiin Britannian kuninkaallisen laivaston palvelukseen 23. lokakuuta 1940 Halifaxissa nimellä "HMS Lincoln" päällikkönään G. B. Sayer. Alus lähti St. Johnsin kautta Plymouthiin, jonne se saapui 15. marraskuuta. Alus siirrettiin Devonportin telakalle muutostöitä varten, ja se palasi palvelukseen 30. marraskuuta 1. Saattajaryhmään.


title: HMS Lincoln (G42)

text: Alus osallistui 6. huhtikuuta 1941 Atlantilla tuleen syttyneen AMC "HMS Cormorinin" miehistön pelastamiseen. Alus oli saattuepalveluksessa, kunnes se määrättiin elokuussa telakalle korjattavaksi. Alus siirtyi syyskuussa Thamesille, josta se siirrettiin telakalle.


title: HMS Lincoln (G42)

text: Aluksen siirrosta Norjan laivastolle ilmoitettiin helmikuussa 1942. Norjalainen miehistö saapui alukselle maaliskuussa, minkä jälkeen alus palasi koeajojen ja koulutuksen päätyttyä palvelukseen.


title: HMS Lincoln (G42)

text: Alus lähti Halifaxiin liittyäkseen sinne sijoitettuihin saattajiin. Alus suojasi Yhdysvaltain ja Kanadan välisiä saattueita Kanadan laivaston alaisuudessa, kunnes se siirrettiin kesäkuussa 1943 Charlestonissa Yhdysvalloissa telakalle.


title: HMS Lincoln (G42)

text: Lokakuussa palattuaan palvelukseen alus määrättiin W7-ryhmään. Alus määrättiin marraskuussa palaamaan Britteinsaarille ja samalla päätettiin lopettaa aluksen laina Norjan laivastolle. Aluksen saavuttua joulukuussa perille se poistettiin palveluksesta ja siirrettiin reserviin, kun norjalainen miehistö oli poistunut siltä tammikuussa 1944.


title: HMS Lincoln (G42)

text: "HMS Lincoln" päätettiin kesäkuussa 1944 siirtää Neuvostoliiton laivastolle. Alus siirrettiin heinäkuussa huollettavaksi, ja se vastaanotti neuvostoliittolaisen miehistönsä. Alus siirrettiin 26. elokuuta virallisesti Neuvostoliiton laivastolle, jolloin se nimettiin "Družnyiksi".


title: HMS Lincoln (G42)

text: Alus liittyi syyskuun alussa saattueeseen JW60, jonka mukana se lähti 15. syyskuuta Loch Ewestä kohti Kuolan niemimaata. Alus saapui 23. syyskuuta määränpäähänsä.


title: HMS Lincoln (G42)

text: Alus palveli Neuvostoliiton pohjoisessa laivastossa saattueiden suojaamis- ja merialueiden valvontatehtävissä. Alus palautettiin elokuussa 1952 Rosythiin, jossa se palautettiin virallisesti 24. elokuuta. Aluksen aseistus riisuttiin ja se sijoitettiin poistolistalle. Alus myytiin BISCOlle, joka siirsi romuttamisen Metal Industriesille. Alus saapui 3. syyskuuta hinattuna romutettavaksi.


title: Jami Laine

text:
Jami Laine (s. 27. heinäkuuta 1990 Pori) on suomalainen jääkiekkopuolustaja, joka pelaa Suomi-sarjan HC Satakunnassa. Laine on vahva peruspuolustaja.
Laine on Ässien kasvatti ja edusti joukkuetta koko junioriuransa ajan. Hänet nostettiin kaudeksi 2010–2011 Ässien SM-liigarinkiin yksivuotisella sopimuksella kesäkuussa 2010.


title: Jami Laine

text: Laine teki SM-liigadebyyttinsä 18. marraskuuta 2010 ottelussa Ilvestä vastaan. Hän sai siinä jääaikaa 12.14 minuuttia. Kauden 2010–2011 aikana Laine pelasi kaksi SM-liigaottelua.


title: Jami Laine

text: Kaudeksi 2011–2012 Laine siirtyi Suomi-sarjan HC Satakuntaan.


title: Asgaard

text: Asgaard on puolalainen death/doom metal -yhtye, joka on perustettu vuonna 1994 Lewin Brzeskissa, Puolassa.


title: Asgaard

text: Nykyiset jäsenet


title: Asgaard

text: Entiset jäsenet


title: Asgaard

text: Studioalbumit


title: Asgaard

text: Demot


title: Ville Pokka

text: Ville Pokka (s. 3. kesäkuuta 1994 Tornio) on suomalainen jääkiekkopuolustaja, joka pelaa KHL-joukkue Avangard Omskissa. Hän laukoo oikealta.


title: Ville Pokka

text: "The Hockey News" -verkkolehden mukaan Pokka on pelityyliltään all around puolustaja, joka pelaa itsevarmasti, tekee kohtalaisesti pisteitä ja kykenee pelaamaan suuria jääaikoja. Sivuston mukaan Pokka on käyttökelpoinen mihin tahansa puolustajan rooliin, mutta hänen tulisi kuitenkin lisätä kaksinkamppailuvoimaa.


title: Ville Pokka

text: Pokka on Tornion IHC:n kasvatti. Hän pelasi seurassa kauteen 2008–2009 asti, jolloin Pokka oli koko C-nuorten I-divisioonan tehokkain puolustaja tekemällä 20 ottelussa tehot 13+20=33. Kaudeksi 2009–2010 hän siirtyi Oulun Kärppiin, jossa Pokka pelasi suurimmaksi osaksi B-nuorissa.


title: Ville Pokka

text: Pokka teki SM-liigadebyyttinsä 6. marraskuuta 2010 vieraissa Turun Palloseuraa vastaan vain 16-vuotiaana. Hän sai ottelussa jääaikaa 9.38 minuuttia. Pokka pelasi kauden 2010–2011 aikana kaksi SM-liigaottelua keräten kaksi jäähyminuuttia. Hän pelasi myös kolme Mestis-ottelua Kiekko-Laserissa tehden kolme syöttöpistettä. Suurimman osan kaudestaan Pokka pelasi kuitenkin Kärppien A-nuorissa, joissa hän sijoittui tehoilla 6+15=21 koko A-nuorten SM-liigan puolustajien pistepörssissä kymmenenneksi. Hän oli myös Kärppien tehokkain puolustaja. Keväällä 2011 Pokka vahvisti myös Kärppien B-nuoria, jotka voittivat pronssia.


title: Ville Pokka

text: Kaudella 2011–2012 Pokka sai pelata Kärppien SM-liigajoukkueessa European Trophy -harjoitusturnauksessa, mutta hän aloitti runkosarjan A-nuorissa ja Kiekko-Laserissa. Pokka aloitti Mestis-kautensa sensaatiomaisesti ja keräsi syys-lokakuun vaihteeseen mennessä peliaikaa noin 24 minuuttia ottelua kohden. Suomen Jääkiekkoliitto valitsi hänet Mestiksen syyskuun nuoreksi pelaajaksi. Kiekko-Laser ajautui kuitenkin konkurssiin joulukuussa 2011 ja joukkueen Mestis-kausi päättyi tähän. Pokka oli tehoilla 1+7=8 K-Laserin tehokkain puolustaja. Lokakuussa hän nousi loukkaantumisten myötä Kärppien liigajoukkueeseen. Pokka murtautui SM-liigaan ja hänen tulokaskautensa toi 37 runkosarjaottelussa kolme syöttöpistettä. Saman verran hän teki kevään 2012 yhdeksässä playoff-ottelussa. Tammikuussa 2012 Pokka solmi Kärppien kanssa kolmivuotisen jatkosopimuksen.


title: Ville Pokka

text: Tammikuussa 2012 NHL:n kykyjenetsijäpalvelu listasi Pokan Euroopassa pelaavista kenttäpelaajista sijalle 5. . Hän sijoittui rankingin suomalaisista korkeimmalle sijalle. Huhtikuussa 2012 Pokka putosi siinä 7. sijalle. Suomalaisista hänen edelleen nousi Teuvo Teräväinen. Lopulta New York Islanders varasi Pokan toisella kierroksella 34. pelaajana. Samana vuonna hänet varasi myös Avangard Omsk ensimmäisellä kierroksella 19. pelaajana . Pokka teki SM-liigauransa avausmaalin 12. lokakuuta 2012 ylivoimalla Helsingin IFK:ta vastaan. Yhteensä hän teki kauden 2012–2013 aikana SM-liigassa 47 runkosarjaottelussa tehot 6+6=12 sekä kolmessa playoff-ottelussa kaksi syöttöpistettä. Pokka oli runkosarjassa Kärppien eniten maaleja tehnyt puolustaja.


title: Ville Pokka

text: Kaudella 2013–2014 Pokka nousi SM-liigapuolustajien eliittiin. Hän sijoittui tehoilla 6+21=27 koko SM-liigan puolustajien pistepörssissä seitsemänneksi. Pokka voitti myös koko liigan tehotilaston lukemalla +32 ja palkittiin Matti Keinonen -palkinnolla. Hän voitti kauden päätteeksi Suomenmestaruuden.


title: Ville Pokka

text: Toukokuussa 2014 Pokka solmi kolmivuotisen tulokassopimuksen NHL-seura New York Islandersin kanssa, mutta jo ennen runkosarjan 2014–2015 alkua, lokakuussa 2014 Islanders kauppasi Pokan, T. J. Brennanin ja Anders Nilssonin Chicago Blackhawksiin vaihdossa Nick Leddyyn ja Kent Simpsoniin. Vuorokauden sisään hänet lähetettiin seuran farmijoukkue Rockford IceHogsiin, AHL:ään. Pokka pelasi siellä koko kauden 2014–2015, joka toi 68 runkosarjaottelussa tehot 8+22=30 sekä kahdeksassa playoff-ottelussa kolme syöttöpistettä. Hänet valittiin AHL:n tulokkaiden tähdistökentälliseen. AHL-kauden jälkeen Pokka ja kolme muuta farmipelaajaa nostettiin Blackhawksin NHL-joukkueen rinkiin konferenssifinaalien aikana. Heistä kukaan ei kuitenkaan saanut peliaikaa NHL:n pudotuspeleissä. Pokka kuitenkin osallistui Stanley Cupin voittaneen Blackhawksin mestaruusjuhliin muiden pelaajien kanssa, vaikka hän itse ei virallisesti voittanut mestaruutta.


title: Ville Pokka

text: Myös kauden 2015–2016 Pokka pelasi kokonaan Rockford IceHogsin AHL-joukkueessa. Hän oli joukkueen paras syöttäjä ja kolmanneksi paras pistemies tehoilla 10+35=45, joilla Pokka jakoi AHL:n puolustajien pistepörssin neljännen sijan San Antonio Rampagen Maxim Noreaun kanssa. Myös tulokassopimuksensa viimeisen kauden 2016–2017 hän pelasi kokonaan farmissa. Pokka oli tehoilla 6+24=30 IceHogsin toiseksi paras syöttäjä, tehokkain puolustaja Erik Gustafssonin kanssa sekä kolmanneksi paras pistemies Brandon Mashinterin ja Gustafssonin kanssa. Hänen kautensa varsinkin puolustuspelaamisen valossa osoittautui pettymykseksi, kun Pokan tehotilasto näytti runkosarjan päätteeksi lukemaa -25. Kesäkuussa 2017 hän teki Blackhawksin kanssa vuoden mittaisen ja kaksisuuntaisen jatkosopimuksen.


title: Ville Pokka

text: Pokka pelasi myös alkukauden 2017–2018 Blackhawksin farmijoukkue Rockford IceHogissa. Jo ennen kauden alkua, syyskuussa 2017 Blackhawks asetti hänet siirtolistalle, mutta Pokkaa ei kuitenkaan vuorokauden kuluessa napannut mikään toinen NHL-seura. Hänet nostettiin Blackhawksin NHL-vahvuuteen joulukuussa 2017, kun Cody Franson oli loukkaantuneena, mutta Pokka jäi kuitenkin edelleen ilman näytönpaikkaa NHL:ssä ja hänet lähetettiin muutamaa päivää myöhemmin takaisin farmiin. Helmikuussa 2018 Blackhawks kauppasi Pokan Ottawa Senatorsiin vaihdossa hyökkääjä Chris DiDomenicoon. Hän pelasi koko loppukauden seuran farmijoukkue Belleville Senatorsissa. Pokan kaikki kolme siellä tekemää maaliaan syntyivät samassa ottelussa eli hänen ammattilaisuransa ensimmäisenä kypärätemppuna 25. maaliskuuta 2018 Laval Rocketia vastaan, kun Senators voitti ottelun lukemin 8-2.


title: Ville Pokka

text: Kaudeksi 2018–2019 Pokka siirtyi vuoden mittaisella sopimuksella hänet varanneen KHL-joukkue Avangard Omskin riveihin.


title: Ville Pokka

text: Pokka edusti Suomea MM-kilpailuissa vuosina 2016 ja 2018, joista ensimmäinen turnaus päättyi hopeaan. Vuoden 2014 MM-joukkueesta hän putosi viimeisten joukossa. Pokka pelasi myös maailmancupissa vuonna 2016. Yhteensä hän on pelannut 33 A-maaottelua tehopistein 1+4=5. Pokka pelasi ensimmäisen A-maaottelunsa Euro Hockey Challengessa 3. huhtikuuta 2013 Lyngbyssä Tanskaa vastaan. Hänet merkittiin ottelussa Suomen ykköspuolustajapariin tuolloin Kärpissä pelanneen joukkuetoverinsa Atte Ohtamaan viereen. Ensimmäisen A-maajoukkuemaalinsa Pokka teki Carlson Hockey Gamesissa 22. huhtikuuta 2018 Tšekin Prahassa alivoimalla Ruotsia vastaan tyhjään maaliin.


title: Ville Pokka

text: Pokka pelasi myös alle 20-vuotiaiden MM-kilpailuissa vuosina 2012, 2013 ja 2014. Hän oli kahdessa ensimmäisessä turnauksissa Suomen tehokkain puolustaja, jälkimmäisessä Rasmus Ristolaisen kanssa. Pokka voitti myös vuoden 2013 turnauksen tehotilaston lukemalla +10. Vuoden 2012 turnauksessa hänet valittiin Kanadaa vastaan pelatun pronssiottelun päätteeksi Suomen ottelun parhaaksi pelaajaksi. Vuoden 2013 turnauksessa Pokka palkittiin Suomen ottelun parhaana pelaajana Saksaa vastaan pelatun karsintasarjaottelun päätteeksi. Hänet palkittiin myös Suomen turnauksen yhtenä kolmesta parhaasta pelaajasta. Vuoden 2014 turnaus päättyi maailmanmestaruuteen.


title: Ville Pokka

text: Pokka pelasi myös alle 18-vuotiaiden MM-kilpailuissa vuosina 2011 ja 2012, joista jälkimmäisessä turnauksessa hän oli tehoilla 1+5=6 Suomen tehokkain puolustaja. Pokka pelasi myös alle 18-vuotiaiden Ivan Hlinkan muistoturnauksessa vuonna 2011, jolloin hän oli myös joukkueen tehokkain puolustaja tehoilla 2+3=5. Pokka pelasi myös World U-17 Hockey Challengessa vuonna 2011.


title: Ville Pokka

text: Ville Pokan vuotta vanhempi isoveli Sami pelaa hyökkääjänä Tornion IHC:n II-divisioonajoukkueessa.


title: Andrew Lee Potts

text: Andrew Lee Potts (s. 29. lokakuuta 1979) on brittiläinen näyttelijä.


title: Andrew Lee Potts

text: Hän opiskeli Leeds Performing Arts -koulussa ja aloitti uransa musikaaleissa. Potts tunnetaan parhaiten roolistaan omituisena opiskelijana (Connor Temple) ITV:n science fiction -ohjelmassa Uhka menneisyydestä (Primeval). Pääosaa sarjassa esittää hänen tosielämän tyttöystävänsä, Hannah Spearritt (sarjan Abby).